'Gündəlik lampa satanın nazir qardaşı ilə nə şərikliyi ola bilər?'\n"Gündəlik lampa satanın nazir qardaşı ilə nə şərikliyi ola bilər?"\n10 avq 2017, 09:10\nMüdafiə sənayesi naziri Yavər Camalovun qardaşı Əlikram Camalova qarşı dələduzluq etməkdə təqsirləndirilən Samir Nəbiyevin cinayət işi üzrə növbəti məhkəmə iclası keçirilib. Məhkəmə Samir Nəbiyevə son sözü verib və avqustun 11-də ona hökm oxunacağı gözlənilir.\nBakı Ağır Cinayətlər Məhkəməsinə hakim Şəkər Məmmədovanın sədrliyi ilə keçirilən prosesdə təqsirləndirilən şəxsin vəkili Ceyhun Yusifov çıxışı edib. Vəkil bildirib ki, hüquqlarını müdafiə etdiyi şəxsə qarşı irəli sürülmüş ittiham əsasızdır.\nC.Yusifov müdafiə çıxışında Samir Nəbiyev barəsində bəraət hökmünün çıxarılmasını isəyib: “Çıxışımda dedim ki, hörmətli məhkəmə Əlikram Camalovdan çəkinir. Çünki onun qardaşı nazirdir, qudası isə baş prokurorun müavinidir. Biz də başa düşürük ki, bunlar çəkindirici əlamətlərdir. Biz dəfələrlə çalışdıq ki, məsələni razılıqla həll edək. Amma alınmadı, qarşı tərəf razılaşmadı.\nƏlikram Camalov özü məhkəməyə gəlib dedi ki, həmin pulu Samir Nəbiyevə borc verib. Amma bu borc deyil, faizdir. İttihamda yazılır ki, guya Samir Nəbiyev Əlikram Camalovu aldadıb və ona aylıq 2 min manat gəlir verəcəyini deyib. Ancaq gəlir heç vaxt dəqiq müəyyənləşdirilə bilməz. Gəliri müəyyənləşdirən bazardır. Kimsə aylıq gəlirinin, qazancının stabil olaraq 2 min manat olacağını deyə bilməz. Bazarı, gəliri müəyyənləşdirən müştəridir, keyfiyyətdir. Ticarətdə gəlir mövsümlə də dəyişir. Belə olan halda bir adam necə müəyyən edə bilər ki, aylıq stabil gəliri olacaq və bundan 2 min manat əlavə qazancını başqasına verəcək?"\nNazir qardaşının ölkədəki ən tanınmış sahibkarlardan olduğunu deyən vəkil əlavə edib ki, müdafiə etdiyi şəxsin onunla şərik olması haqda deyilənlər yalandır: “Əlikram Camalov ölkənin ən böyük sahibkarlarından biridir. Samir Nəbiyev isə acından ölənin biridir. Bunlar necə şərik ola bilər? Sizcə, bu nə qədər inandırıcıdır? Nazir qardaşı, sahibkar gəlib belə bir adamla şərik olar? Biz deyirik ki, bu pul sələmə verilib və həqiqətən də belədir. Amma Əlikram Camalov deyir ki, pulu faizə yox, borca verib.\nİndi isə sual olunur ki, borcda hansı ictimai təhlükəli əməl var? Nazir qardaşından borc almaq təqsirləndirilən şəxsin əməlini ictimai təhlükəli əməl edir? Bunun adı nədir? Belə araşdırma olmur və buna görə də adam tutulmur. Ölkə rəhbərliyinin məmurların özbaşınalığı ilə bağlı mütəmadi tədbirləri var. Bilirsiniz ki, prokuror Samirə 10 il cəza istəyib. Himayəsində iki azyaşlı uşağı olan birinin 10 il müddətinə azadlıqdan məhrum edilməsi nə deməkdir? Həyat yoldaşı xəstədir. Onun geyimi, həyat tərzi sübut edir ki, bu adam imkansızdır. Əlikram ölkənin ən tanınmış iş adamlarından biridir. Gündəlik lampa satanın nazir qardaşı ilə nə şərikliyi ola bilər?\nƏlikram Camalov isə açıq şəkildə deyir ki, Samir ailəsi ilə birlikdə gəlib onun qapısında 3 il kölə kimi işləsin. Bu sözləri şəxsən mənə deyib. İyirmi birinci əsrdə köləlikmi var?".\nVəkil nazir Yavər Camalova da müraciət edib: “Biz məhkəmədən bəraət hökmü çıxarmasını istəyirik. Hakim məhkəmə istintaqının təzələnməsini təmin etmədi. Biz hakimə etiraz etdik ki, onlar Camalovu himayə edirlər. Buradan Yavər Camalova da səslənirik. Kiminsə "sağ ol"unu qazanmaq üçün bir nəfərin şərlənərək həbs edilməsinə göz yumulmasın. Əlikram Camalovun onlarla qurbanı var, biri də bu olacaq".\nVəkilin müdafiə çıxışından sonra söz Samir Nəbiyevə verilib. O, son söz üçün məhkəmədən vaxt istəyib. Məhkəmə prosesi avqustun 11-nə təyin edilib. Samir Nəbiyevə son sözdən sonra hökm oxunacaq.\nBildirək ki, prokuror Samir Nəbiyevin 9 il müddətinə azadlıqdan məhrum edilməsini istəyib.\nQeyd edək ki, S.Nəbiyev Müdafiə Sənayesi Naziri Yavər Camalovun qardaşı Əlikram Camalova birgə biznes qurmaq təklifi edib.\nİttihama görə, S.Nəbiyev Ə.Camalovdan icarəyə götürüb işlətdiyi Nəsimi rayonu, Ceyhun Hacıbəyli küçəsində yerləşən “Brend Elektrik” elektrik avadanlıqları satışı mağazasına yatırım etməyi təklif edib. Qazancı isə yarı böləcəklərmiş.\nBildirək ki, nazir qardaşı Əlikram Camalov “Hacı Camalxan” kəndli fermer təsərrüfatının təsisçisi və sahibidir.musavat.com


"AMEA təcili şəkildə ləğv olunmalıdır” – Hamlet İsaxanlıdan çağırış | Analoq.az\nAna səhifə/Ölkə/“AMEA təcili şəkildə ləğv olunmalıdır” – Hamlet İsaxanlıdan çağırış\n“AMEA təcili şəkildə ləğv olunmalıdır” – Hamlet İsaxanlıdan çağırış\n378 1 dəqiqə oxundu\n“Bizdən bir “Nobel” mükafatçısı çıxmayıb, onlarda isə “Nobel”çilərin sayı bilinmir”\n“Elmlər Akademiyası sistemi Sovetdən qalma ənənədir və bundan imtina edilməlidir. Hesab edirəm ki, təcili olaraq Azərbaycan Milli Elmlər Akademiyası (AMEA) ləğv edilməlidir”. Analoq.az xəbər verir ki, bu sözləri Editor.az-a açıqlamasında “Xəzər” Universitetinin təsisçisi, professor Hamlet İsaxanlı söyləyib.\nRektor bildirib ki, Gürcüstan və digər qonşu dövlətlər artıq bundan imtina edib: “Məhz hazırda Gürcüstan Elmlər Akdemiyasının xaricdən olan üzvüyəm. Onların fəaliyyətinə yaxından bələdəm. Orada fəaliyyət göstərən Elmlər Akademiyası sovetdən qalma akademiya deyil. Faktiki olaraq yenidən dizayn edilib və müasir çağırışlara uyğunlaşdırılıb. Hesab edirəm ki, biz də AMEA-nın ləğvinə nail olmalı, tərkibindəki elmi-tədqiqat insitutularına publik hüquqi şəxs statusu verməliyik. Eyni zamanda elmi istehsal tutumlu biznes sahələrini inkişaf etdirməliyik. AMEA nəhəng bir qurumdur və bu qurumun saxlanılmasına hər il yüzmilyonlarla vəsait xərclənir. Buna nə zərurət var ki? Dünyanın ən nəhəng akademiyaları olan – ABŞ, İngiltərə, Almaniya, Fransa Elmlər Akademiyalarının cəmi bir binası var. Bizdə isə təkcə AMEA-nın iki nəhəng mərkəzi binası mövcuddur. Bizdən bir “Nobel” mükafatçısı çıxmayıb, onlarda isə “Nobel”çilərin sayı bilinmir”.\nOnun sözlərinə görə, AMEA-nın rəhbərliyinə adətən tətbiqi sahələrdən olan alimlər gətirilir: “Çünki akademiyadakı elmi-tədqiqat müəssisələrinin çoxu dəqiq və təbiət elmləri üzrə fəaliyyət göstərirlər. Humanitar sahələrin isə yükü azdır. Həm də onların büdcəsi də çox deyil. Bu səbəbdən bir qayda olaraq AMEA-nın rəhbərliyinə tətbiqi sahələrdən olan alimlər rəhbər gətirilir. Bu bizdə də belə olub, digər ittifaq ölkələrində də. Bir daha söyləmək istəyirəm ki, bu qurumu saxlamağa ehtiyac yoxdur. Görünən odur ki, Azərbaycan müstəqillik əldə etdikdən sonra Elmlər Akademiyası heç bir ciddi elmi layihəyəyə imza atmayıb. Elmi müəssisələr cəmiyyətə fayda verməlidir. Bizim AMEA veribmi? Cavabı bəllidir: xeyr. O halda bu qurumu saxlamağa nə zərurət var ki? AMEA-nın fəaliyyətinə xitam verilməlidir” deyə, İsaxanlı fikrini yekunlaşdırıb.\nDünya şokda: Berdimuhammedov hakimiyyətdən gedir - RƏSMİ


Vikipediya:Silinməyə namizəd səhifələr/Arxiv/2018 Dekabr - Vikipediya\nVikipediya:Silinməyə namizəd səhifələr/Arxiv/2018 Dekabr\n1 AS Group Investment\n2 Aurelien Muller\n3 Hafiz Heydərov\n4 Rauf Rzayev\n5 Əlibala Məhərrəmzadə\n6 Zemfira İsmayılova\n7 Zəminə Orucova\n8 Ziba Ramazanova\n9 Ülkər Quliyeva\n10 Ülviyyə Rza\n11 İcbari Tibbi Sığorta üzrə Dövlət Agentliyi\n12 Zaur Əliyev (Rafik oğlu)\n13 Əfqan Talıbov\n14 Nicanor Parra\n15 Yer qrupu\n16 Mübariz Mədətov\n17 Cəmilə Ağayeva\n18 Cəmilə Əzimova\n19 Ağasəf Sadıqbəyov\n21 Abbas Kazımov\n22 Yaşar Cəlilov\n23 Rəsul Həsənov\n24 Ayə, hareyə gedirsən, ayə?\n25 Cəmilə Atayeva\n26 Tahir İbrahimov\nAS Group Investment[əsas redaktə]\nSilinsin: Konkret reklam xarakterli məqalədir. --Drabdullayev17 (müzakirə) 06:12, 15 noyabr 2018 (UTC)\nSilinsin:--Azerifactory (müzakirə) 12:10, 15 noyabr 2018 (UTC)\nSilinsin: Belə məqalələr həddən artıq çoxdur, təəssüf ki.--Emin ismarıc 11:21, 16 noyabr 2018 (UTC)\nSilinsin: --Mehdi Fəyyazov (Fikrini de) 08:20, 17 noyabr 2018 (UTC)\nSilinsin:--Nəriman 22:47, 19 noyabr 2018 (UTC)\nQalsın: şirkətlər qrupu olduğuna görə ensiklopedikdir. Sadəcə biraz əl gəzdirib ensiklopedik, tərəfsiz tərzə salmaq lazımdır.--samral müzakirə 18:44, 23 noyabr 2018 (UTC)\nSürətli qalsın: Samral ilə razıyam. Bu şirkət beynəlxalq arenada da tanınır. Sadəcə məqaləni vikiləşdirmək lazımdır. --►Cekli829 05:13, 27 noyabr 2018 (UTC)\nSilinsin: Məqalə reklam xarakterlidir. Hər şirkətin və ya şirkətlər qrupunun məqaləsi yaradılmalı deyil. Hörmətlə--eldarado ✉ 18:10, 6 dekabr 2018 (UTC)\nYekunlaşdırma: Silinməsinə qərar verilmişdir. Hörmətlə--eldarado ✉ 09:45, 9 dekabr 2018 (UTC)\nAurelien Muller[əsas redaktə]\nSilinsin: məqalədə şəxsi ensiklopedik edən bir məlumat görmədim. --Drabdullayev17 (müzakirə) 06:15, 15 noyabr 2018 (UTC)\nSilinsin:--Emin ismarıc 11:22, 16 noyabr 2018 (UTC)\nSilinsin:--Toghrul Rahimli (müzakirə) 07:48, 18 noyabr 2018 (UTC)\nSilinsin:--Nəriman 22:46, 19 noyabr 2018 (UTC)\nSilinsin: Hadisənin keçmiş sevgilisi imiş )))--samral müzakirə 18:46, 23 noyabr 2018 (UTC)\nYekunlaşdırma: Silinməsinə qərar verilmişdir. Hörmətlə --eldarado ✉ 09:43, 9 dekabr 2018 (UTC)\nSilinsin: Bu məqaləni keçən il də silinməsi üçün namizəd göstərmişdim. Bir əsaslı səbəb göstərilmədən saxlanılmasına qərar verildi. Fəaliyyətində xüsusi bir fərqlilik və uğur olmayan bir jurnalist haqqında məqalə yaratmaq nə dərəcədə düzgündür, başa düşmürəm.--Emin ismarıc 11:26, 16 noyabr 2018 (UTC)\nSilinsin: --► Hörmətlə: A¥×aᚢ Zaÿïþzaþ€ ⚔ (hail sithis!) 11:35, 16 noyabr 2018 (UTC)\nŞərh: Eminn, zəhmət olmasa məqalənin saxlanılmasına qərar verildiyi müzakirənin linkini əlavə edin. --Mehdi Fəyyazov (Fikrini de) 08:18, 17 noyabr 2018 (UTC)\nSilinsin:--Toghrul Rahimli (müzakirə) 08:43, 17 noyabr 2018 (UTC)\nŞərh: Masalli qasimli, budur.--Emin ismarıc 08:47, 17 noyabr 2018 (UTC)\nSürətli qalsın: Ötən il saxlanılmasına qərar verilibsə, yenidən SNS edilməsi doğru deyil. --►Cekli829 09:24, 17 noyabr 2018 (UTC)\nY Yekunlaşdırma: Saxlanılmasına qərar verilmişdir. Çox təəssüf edirəm ki, həmkarımız Eminn Hafiz Heydərov məqaləsini SNS etmədən əvvəl böyük saxtakarlıq etmişdir. Qeyd edim ki, bu məqaləni ötən il də məhz o, SNS etmiş, lakin sonda məqalənin saxlanılmasına qərar verilmişdir. Təəssüf ki, Eminn yenə də eyni istəklə və xüsusi hiylə ilə hərəkət etmişdir. Mən onun bu istəyini qərəzçi mövqe hesab edirəm. "Hafiz Heydərov" səhifəsinin tarixçəsinə baxdıqda da onun məqsədyönlü şəkildə bunu etdiyini, SNS-ə qədər buna saxtakarlıq edərək hazırlaşdığını görmək olar. Tarixçədən görünür ki, hörmətli həmkarımız Eminn sentyabrın 6-da məqalədən 862 baytlıq hissəni əsasız çıxarmışdır. Hansı ki, həmin çıxarılan hissələrdə Hafiz Heydərovun ictimai çəkisini göstərən linklər vardır... Nəticədə məqalədə heç bir link qalmamışdır ki, bu də məqaləyə baxdıqda, onun qeyri-ensiklopedikliyi təəssüratı yaradır. Hörmətli həmkarımız Eminnin belə qərəzçi mövqeyini şiddətlə qınayıram. Bu müzakirəni yekunlaşdırıram. --►Cekli829 09:53, 17 noyabr 2018 (UTC)\nRauf Rzayev[əsas redaktə]\nSilinsin: Qeyri-ensiklopedik.--Nəriman 11:46, 19 noyabr 2018 (UTC)\nSilinsin:--Azerifactory (müzakirə) 00:04, 20 noyabr 2018 (UTC)\nSilinsin:--Drabdullayev17 (müzakirə) 09:10, 22 noyabr 2018 (UTC)\nSilinsin:--samral müzakirə 19:18, 23 noyabr 2018 (UTC)\nY Silindi.--Azerifactory (müzakirə) 16:56, 15 dekabr 2018 (UTC)\nƏlibala Məhərrəmzadə[əsas redaktə]\nSilinsin: VP:SK qaydasını ödəmir.--Turkmen müzakirə 21:19, 19 noyabr 2018 (UTC)\nSilinsin:--Nəriman 22:45, 19 noyabr 2018 (UTC)\nSürətli qalsın: "VP:SK qaydasını ödəmir"sə, silinməlidir ki? --►Cekli829 06:03, 20 noyabr 2018 (UTC)\nSürətli qalsın:--Enver62 (müzakirə) 15:32, 20 noyabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 06:17, 20 noyabr 2018 (UTC)\nZemfira İsmayılova[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "9 dəfə sənət işində yer alıb". CalalC99 (mesaj) 21:22, 20 noyabr 2018 (UTC)\nSürətli qalsın: Əməkdar artistdir. --►Cekli829 07:02, 21 noyabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 07:02, 21 noyabr 2018 (UTC)\nZəminə Orucova[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "2 dəfə sənət işində yer alıb". CalalC99 (mesaj) 21:22, 20 noyabr 2018 (UTC)\nSilinsin:--samral müzakirə 19:42, 24 noyabr 2018 (UTC)\nŞərh: Düzdü əvvəlcə silinsin səsi vermişdim. Amma sonra Google vasitəsilə biraz araşdırdım. Qeyri-ensiklopedik şəxsə oxşamır. Etibarlı mənbələrdə fəaliyyətilə bağlı adı çəkilən xeyli xəbər, məqalə, yazı var: , , , , , , , , , , ,  və s. Ona görə də mən Qalsın: deyirəm.--samral müzakirə 19:57, 24 noyabr 2018 (UTC)\nQalsın: --Orxan Zakir (müzakirə) 22:53, 24 noyabr 2018 (UTC)\nSürətli qalsın: Samral ilə razıyam. --►Cekli829 05:16, 27 noyabr 2018 (UTC)\nQalsın: ensiklopedik şəxsdir. --Mehdi Fəyyazov (Fikrini de) 16:15, 4 dekabr 2018 (UTC)\nY Yekunlaşdırma: Saxlanılmasına qərar verilmişdir. --Azerifactory (müzakirə) 23:28, 20 dekabr 2018 (UTC)\nZiba Ramazanova[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "4 dəfə sənət işində yer alıb". CalalC99 (mesaj) 21:24, 20 noyabr 2018 (UTC)\nQalsın: İştirak etdiyi tamaşalar və çəkildiyi filmlər səbəbilə ensiklopedikdir.--samral müzakirə 19:38, 24 noyabr 2018 (UTC)\nQalsın: --Orxan Zakir (müzakirə) 22:51, 24 noyabr 2018 (UTC)\nSürətli qalsın: Samral ilə razıyam. --►Cekli829 05:17, 27 noyabr 2018 (UTC)\nQalsın: Amma vikiləşdirilsin. --Mehdi Fəyyazov (Fikrini de) 16:16, 4 dekabr 2018 (UTC)\nÜlkər Quliyeva[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "2 dəfə sənət işində yer alıb". CalalC99 (mesaj) 21:24, 20 noyabr 2018 (UTC)\nSilinsin:--samral müzakirə 19:03, 24 noyabr 2018 (UTC)\n* Qalsın: 80-90 illərin tanınmış aktrisası idi. O illərin mətbuat səhifələrində aktisalıq fəaliyyəti təriflənirdi. --Orxan Zakir (müzakirə) 22:58, 24 noyabr 2018 (UTC)\nSürətli qalsın: Orxan Zakir ilə razıyam. --►Cekli829 05:17, 27 noyabr 2018 (UTC)\nQalsın: Haqqında məlumatlar yoxdur. Əlavə olunsa, daha gözəl olar. --Mehdi Fəyyazov (Fikrini de) 16:18, 4 dekabr 2018 (UTC)\nÜlviyyə Rza[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "8 dəfə sənət işində yer alıb". CalalC99 (mesaj) 21:26, 20 noyabr 2018 (UTC)\nQalsın: 8-dən çox kino və serialda çəkilməsi şəxsi ensiklopedik edir.--samral müzakirə 18:39, 23 noyabr 2018 (UTC)\nQalsın: Samral ilə razıyam. --►Cekli829 19:33, 23 noyabr 2018 (UTC)\nQalsın: --Orxan Zakir (müzakirə) 23:11, 23 noyabr 2018 (UTC)\nQalsın: Vikiləşdirilsin. --Mehdi Fəyyazov (Fikrini de) 16:18, 4 dekabr 2018 (UTC)\nİcbari Tibbi Sığorta üzrə Dövlət Agentliyi[əsas redaktə]\nSilinsin: hər idarə, agentlik üçün reklam xarakterli məqalə yaratmaq olmaz. --Drabdullayev17 (müzakirə) 13:47, 21 noyabr 2018 (UTC)\nSürətli qalsın: Sadəcə reklam xarakterli hissələr çıxarılsın. --►Cekli829 10:57, 22 noyabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 10:57, 22 noyabr 2018 (UTC)\nZaur Əliyev (Rafik oğlu)[əsas redaktə]\nSilinsin: Qeyri-ensiklopedik.--Nəriman 12:54, 22 noyabr 2018 (UTC)\nSilinsin: hər hansı bir agentliyin rəhbəri olmaq şəxsi ensiklopedik etməz. Elə o agentliyi də müzakirəyə çıxarmışdım amma hörmətli idarəçimiz Cekli829 sadəcə özü qərar verərək məqaləni saxlayıb. --Drabdullayev17 (müzakirə) 13:28, 22 noyabr 2018 (UTC)\nSürətli qalsın: Ensiklopedik əhəmiyyətli şəxsdir. Bu və bu sərəncamlar məqalənin saxlanılması üçün kifayətdir. --►Cekli829 13:55, 22 noyabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 13:55, 22 noyabr 2018 (UTC)\nƏfqan Talıbov[əsas redaktə]\nSilinsin: Qeyri-ensiklopedik.--Nəriman 13:23, 22 noyabr 2018 (UTC)\nQalsın:--Orxan Zakir (müzakirə) 21:48, 22 noyabr 2018 (UTC)\nSilinsin: --► Hörmətlə: A¥×aᚢ Zaÿïþzaþ€ ⚔ (hail sithis!) 22:09, 22 noyabr 2018 (UTC)\nSilinsin: Qeyri-ensiklopedik.--samral müzakirə 18:33, 23 noyabr 2018 (UTC)\nSilinsin: --Azerifactory (müzakirə) 17:39, 27 noyabr 2018 (UTC)\nQalsın: Fəlsəfə doktoru, dosentdir. --Mehdi Fəyyazov (Fikrini de) 16:20, 4 dekabr 2018 (UTC)\nNicanor Parra[əsas redaktə]\nSilinsin: məqalənin bu vəziyyətdə qalmamalı olduğunu düşünürəm.--Toghrul Rahimli (müzakirə) 07:56, 5 dekabr 2018 (UTC)\nQalsın: Məqalə özü qaralama halında ola bilər, fikrimcə bu silinməsi üçün əsas deyil. Ən azından məqalə 10-dan çox digər vikipediyadalarda mövcuddur. Bu halda qaralama şablonu ilə qala bilər. Məzmununu da həvəsi olan vikiçilər vikiqaydalara uyğunlaşdıra bilərlər. Hörmətlə.--Anar 10:44, 5 dekabr 2018 (UTC)\nSilinsin:--samral müzakirə 16:04, 6 dekabr 2018 (UTC)\nSilinsin: Azərbaycanda bundan çox yaşayan var. --Nəriman 16:13, 6 dekabr 2018 (UTC)\nSürətli qalsın: Ensiklopedik şəxsdir. AzVikidə belə məqalələrin silinməsi ilə bağlı qayda yoxdur. --►Cekli829 06:08, 7 dekabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 06:09, 7 dekabr 2018 (UTC)\nYer qrupu[əsas redaktə]\nSilinsin:--Anar 17:23, 24 noyabr 2018 (UTC)\nSilinsin: Qeyri-ensiklopedik+ensiklopedik olmayan yazı tərzi--Nəriman 17:25, 24 noyabr 2018 (UTC)\nSilinsin:--samral müzakirə 18:48, 24 noyabr 2018 (UTC)\nSilinsin: müzakirəyə belə ehtiyac yoxdur.--Toghrul Rahimli (müzakirə) 05:23, 26 noyabr 2018 (UTC)\nŞərh: Belə səhifələri SNS etmək lazım deyil. Çünki heç bir məna ifadə etmir. Dərhal silinməlidir. --►Cekli829 05:21, 27 noyabr 2018 (UTC)\nY Dərhal silinməli səhifə olduğu üçün silindi. --►Cekli829 05:21, 27 noyabr 2018 (UTC)\nMübariz Mədətov[əsas redaktə]\nSilinsin: Qeyri-ensiklopedik.--Nəriman 11:51, 23 noyabr 2018 (UTC)\nAzərbaycanın əməkdar mühəndisidir.\nSürətli qalsın: İddia əsassızdır. Ensiklopedik əhəmiyyətli şəxsdir. Azərbaycanın əməkdar mühəndisi olması məqalənin saxlanılması üçün kifayətdir. --►Cekli829 12:09, 23 noyabr 2018 (UTC)\nY Yekunlaşdırma: Saxlanılmasına qərar verilmişdir. --►Cekli829 12:09, 23 noyabr 2018 (UTC)\nCəmilə Ağayeva[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa həmin şəxs, yalnızca bir dəfə "sənət işi" adlana biləsə işdə yer alıb CalalC99 (mesaj) 12:46, 23 noyabr 2018 (UTC)\nSilinsin:--samral müzakirə 18:56, 24 noyabr 2018 (UTC)\nSilinsin:--Toghrul Rahimli (müzakirə) 05:26, 26 noyabr 2018 (UTC)\nCəmilə Əzimova[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa həmin şəxs, yalnızca 2 dəfə "sənət işi" adlana biləsə işdə yer alıb CalalC99 (mesaj) 12:47, 23 noyabr 2018 (UTC)\nSilinsin: Əgər şəxs özü ensiklopedikdirsə belə məqalə ensiklopedik tərzdə deyil.--samral müzakirə 18:53, 24 noyabr 2018 (UTC)\nSilinsin:--Toghrul Rahimli (müzakirə) 05:22, 26 noyabr 2018 (UTC)\nSilinsin: Mən də qeyri-ensiklopedik şəxs olduğunu düşünürəm. Hörmətlə--eldarado ✉ 17:36, 6 dekabr 2018 (UTC)\nAğasəf Sadıqbəyov[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "2 dəfə sənət işində yer alıb". CalalC99 (mesaj) 21:15, 20 noyabr 2018 (UTC)\nSilinsin:--samral müzakirə 19:52, 24 noyabr 2018 (UTC)\nSilinsin:--Azerifactory (müzakirə) 23:27, 20 dekabr 2018 (UTC)\nSilinsin: qeyri-ensiklopedik. --► Hörmətlə: A¥×aᚢ Zaÿïþzaþ€ ⚔ (hail sithis!) 19:24, 19 dekabr 2018 (UTC)\nSilinsin:--Nicat49 ⋠müzakirə⋡ 21:21, 20 dekabr 2018 (UTC)\nSilinsin:--Azerifactory (müzakirə) 23:25, 20 dekabr 2018 (UTC)\nSilinsin: müzakirəyə ehtiyac yoxdur. Məqalə dərhal silinməlidir.--Toghrul Rahimli (müzakirə) 06:19, 21 dekabr 2018 (UTC)\nY Silindi.--Azerifactory (müzakirə) 07:13, 25 dekabr 2018 (UTC)\nAbbas Kazımov[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa yalnızca "2 dəfə sənət işində yer alıb". CalalC99 (mesaj) 21:08, 20 noyabr 2018 (UTC)\nSilinsin:--samral müzakirə 19:46, 24 noyabr 2018 (UTC)\nSilinsin: --Azerifactory (müzakirə) 17:40, 27 noyabr 2018 (UTC)\nYaşar Cəlilov[əsas redaktə]\nSilinsin: Qeyri-ensiklopedik.--Nəriman 07:21, 24 noyabr 2018 (UTC)\nQalsın: Ensiklopedikdir.--Enver62 (müzakirə) 10:22, 24 noyabr 2018 (UTC)\nSürətli qalsın: Neriman2003, zarafat edirsən? Bu cümlə özü bar-bar bağırır ki, bu şəxs ensiklopedikdir: "Azərbaycan Travmatoloqlar və Ortopedlər Assosiasiyasının prezidenti, Azərbaycan Respublikası Səhiyyə Nazirliyi Elmi Tədqiqat Travmatologiya və Ortopediya İnstitutunun şöbə müdiri, tibb elmləri doktoru, Professor"--samral müzakirə 18:51, 24 noyabr 2018 (UTC)\nSürətli qalsın: --Orxan Zakir (müzakirə) 22:45, 24 noyabr 2018 (UTC)\nSürətli qalsın:--Araz Yaquboglu (müzakirə) 14:39, 25 noyabr 2018 (UTC)\nQalsın:--Toghrul Rahimli (müzakirə) 05:23, 26 noyabr 2018 (UTC)\nSürətli qalsın: Samral ilə razıyam. --►Cekli829 05:18, 27 noyabr 2018 (UTC)\nY Yekunlaşdırma: Saxlanılmasına qərar verilmişdir.--Azerifactory (müzakirə) 23:35, 20 dekabr 2018 (UTC)\nRəsul Həsənov[əsas redaktə]\nSilinsin: qeyri-ensiklopedik.--Turkmen müzakirə 22:20, 26 noyabr 2018 (UTC)\nQalsın: tanınmış bir dizaynerdir. Bəlkəm də ölkənin ən yaxşı foto-dizayneridir, ancaq ən yaxşılardan biri olduğu faktdır. --► Hörmətlə: A¥×aᚢ Zaÿïþzaþ€ ⚔ (hail sithis!) 00:56, 27 noyabr 2018 (UTC)\nSürətli qalsın: Sadəcə məqalənin məzmununu vikiləşdirmək, mənbələr əlavə etmək lazımdır. --►Cekli829 05:09, 27 noyabr 2018 (UTC)\nQalsın:--Araz Yaquboglu (müzakirə) 06:48, 27 noyabr 2018 (UTC)\nQalsın:--Azerifactory (müzakirə) 17:38, 27 noyabr 2018 (UTC)\nSilinsin: Şəxs bəlkə də ensiklopedikdir, amma məqalə qeyri-ensiklopedik formadadır.--samral müzakirə 16:07, 6 dekabr 2018 (UTC)\nY Yekunlaşdırma: Saxlanılmasına qərar verilmişdir.--Azerifactory (müzakirə) 07:17, 25 dekabr 2018 (UTC)\nAyə, hareyə gedirsən, ayə?[əsas redaktə]\nQeyri ensiklopesik bir məqalədir. -- Babayev Müzakirə 11:34, 29 noyabr 2018 (UTC)\nSürətli qalsın: İnternet-mem olan mövzuda yaradılmış məqalədir. Buna bənzər digər nümunələr Tı kto takoy? Davay, do svidaniya!, Səni deyirlər və başqalarıdır. --►Cekli829 12:10, 29 noyabr 2018 (UTC)\nQalsın: --Araz Yaquboglu (müzakirə) 14:49, 29 noyabr 2018 (UTC)\nQalsın:--Nəriman 14:26, 1 dekabr 2018 (UTC)\nSilinsin: bunu saxlasaq, onda gərək sabah "Həci başqadı, Həci qaşdı, gözü" söhbəti var idiye bi ara o barədə də məqalə yaradaq. Çünki o mövzu da bi ara gündəm idi.--samral müzakirə 16:06, 6 dekabr 2018 (UTC)\nSilinsin: Fikrimcə bu məqalə ilə yanaşı Tı kto takoy? Davay, do svidaniya! və Səni deyirlər məqalələri də silinməlidir. hər üçünün qeyri-ensiklopedik və gərəksiz məqalələr olduğunu düşünürəm. Hörmətlə--eldarado ✉ 17:31, 6 dekabr 2018 (UTC)\nSilinsin:--gabbani ∆ mesaj 23:12, 14 dekabr 2018 (UTC)\nQalsın: Bunlar populyar "fad"-dılar. --Azerifactory (müzakirə) 02:07, 15 dekabr 2018 (UTC)\nCəmilə Atayeva[əsas redaktə]\nSilinsin: Heç bir nüfuza sahib deyil: Həmin "sənətçi" nə ordenə, nə medala, nədə fəxri ada layiq görülüb. Bundan başqa həmin şəxs, yalnızca yeddi dəfə "sənət işi" adlana biləsə işdə yer alıb CalalC99 (mesaj) 12:46, 23 noyabr 2018 (UTC)\nQalsın: çəkildiyi filmlərə, o cümlədən "Tehran-43" filminə görə. --Orxan Zakir (müzakirə) 23:16, 23 noyabr 2018 (UTC)\nQalsın: 7 filmə çəkilib.--samral müzakirə 18:55, 24 noyabr 2018 (UTC)\nQalsın: fəxri adın və ya mükafatın olması vacib deyil.--Toghrul Rahimli (müzakirə) 05:25, 26 noyabr 2018 (UTC)\nSürətli qalsın: qalsın deyən həmkarlarla razıyam. --►Cekli829 05:18, 27 noyabr 2018 (UTC)\nTahir İbrahimov[əsas redaktə]\nSilinsin: Qeyri-ensiklopedik.--Nəriman 21:39, 24 noyabr 2018 (UTC)\nSürətli qalsın: --Orxan Zakir (müzakirə) 22:47, 24 noyabr 2018 (UTC)\nŞərh: Orxan Zakir, səbəb deyə bilərsiz? Qalsın demisiz. Həmdə sürətli qalsın.--Nəriman 13:42, 25 noyabr 2018 (UTC)\nQalsın: --Araz Yaquboglu (müzakirə) 14:39, 25 noyabr 2018 (UTC)\nSürətli qalsın: Neriman2003, təklif edirəm ki, hansısa məqaləni SNS etməmişdən öncə araşdırmasan da birazca məqaləyə göz gəzdir. Azı 8 seçilmiş əsəri, azı 20 dənə də kitabı var axı bu adamın. + də elmi dərəcəsi olan alimdir, yəni hansısa həvəskar kitab yazarı da deyil. Bütün bunlar ensiklopedikliyi üçün kifayətdi axı. Bütün bunlar ensiklopedikliyi üçün türklər demiş "yeter de artar".--samral müzakirə 16:48, 25 noyabr 2018 (UTC)\nSürətli qalsın: Samral ilə razıyam. --►Cekli829 06:21, 27 noyabr 2018 (UTC)\nMənbə — "https://az.wikipedia.org/w/index.php?title=Vikipediya:Silinməyə_namizəd_səhifələr/Arxiv/2018_Dekabr&oldid=4533332"


Ermənistan ordusunun 3 hərbçisi öldürüldü, general yaralandı - TƏCİLİ - MILLIYOL\nErmənistan ordusunun 3 hərbçisi öldürüldü, general yaralandı - TƏCİLİ\nTarix 29.12.16, 13:04\nMilliYol.Az virtualaz.org-a istinadən xəbər verir ki, Azərbaycan Müdafiə Nazirliyi isə Ermənistanla sərhədin həmin istiqamətində xüsusi gərginlik barədə məlumat yaymayıb. Bununla belə nazirliyin atəşkəsin pozulmasına dair bu günə olan xronikasına əsasən düşmən ordusu İcevan rayonunun Paravakar kəndində yerləşən mövqelərdən Qazax rayonunun Köhnəqışlaq kəndində və adsız yüksəkliklərdə, Berd rayonunun Ayqepar, Mosesqex kəndlərində yerləşən mövqelərdən Tovuz rayonunun Əlibəyli, Ağbulaq kəndlərində yerləşən mövqelərimizi atəşə tutub. Düşmənə qarşı cavab tədbirləri görülüb.\nErmənistan ordusunun Azərbaycanla sərhədin qərb istiqamətinə cavabdeh olan 3-cu ordu korpusunun komandiri, polkovnik Ayk Petrosyan jurnalistlərə bildirib ki, atışmaya baxmayaraq Çinari kəndində situasiya sakitdir, əhali arasında panika yaranmayıb.\nErmənistan Müdafiə Nazirliyi bu gün səhər Azərbaycanla sərhəddə, Çinari kəndi yaxınlığında gedən döyüşlər zamanı 3 erməni hərbçisinin öldürüldüyünü təsdiqləyib. Bunlar sıravi əsgərlər Narayan və Abovyan, baş leytenant Melikyandır.\nAzərbaycan Müdafiə Nazirliyinin mətbuat xidmətinin rəhbəri Vaqif Dərgahlı Rusiyanın TASS agentliyinə bildirib ki, sərhəddə döyüşlərin getdiyi barədə informasiyaya malik deyil: “Bu barədə hər hansı rəsmi məlumat yoxdur. Əgər məlumat olsa Müdafiə Nazirliyi rəsmi kanallarla yayacaq".\nXəbərin oxunma sayı : 2764


2. Bu qərarın cədvəl bölməsinin 2-ci sətri ilə müəyyən edilmiş tarifə elektrik enerjisinin istehsalı və elektrik şəbəkələrinə ötürülməsi ilə bağlı bütün xərclər daxildir.\n3. Bu qərarın cədvəl bölməsinin 2.1.1-ci və 2.1.2-ci sətirləri ilə müəyyən edilmiş tariflərlə 2-ci sətri ilə müəyyən edilmiş topdansatış tarifi arasında yaranan fərq “Azərenerji” ASC-nin maliyyə-təsərrüfat fəaliyyətinə aid edilsin.\n4. Elektrik enerjisinin digər təsərrüfat subyektlərinə məxsus şəbəkə və ötürücü qurğular vasitəsi ilə tranzit ötürülməsi bu qərarın cədvəl bölməsinin 3-cü sətri ilə müəyyən edilmiş tariflər ilə həyata keçirilsin.\n5. Elektrik enerjisi tranzit ötürüldüyü təqdirdə, tranzit ötürülmə xərcləri bu qərarın cədvəl bölməsinin 2.1-ci sətrində nəzərdə tutulan hallarda 2.1.1-ci və 2.1.2-ci sətirlərlə müəyyən edilmiş tariflərə əlavə edilməklə istehlakçı, digər hallarda isə elektrik enerjisinin satışını həyata keçirən təsərrüfat subyekti tərəfindən ödənilsin.\n6. Bu qərarın cədvəl bölməsinin 4.1.1-ci, 4.1.2-ci və 4.1.3-cü sətirlərində aylıq istehlak həcmi dedikdə elektrik enerjisinin ardıcıl 30 təqvim günü ərzindəki istehlakı nəzərdə tutulur.\n7. Bu qərarda əhali istehlakçı qrupuna elektrik enerjisini şəxsi tələbatını ödəmək məqsədi ilə istifadə edən məişət abonentləri aiddir.\n8. Enerji təchizatı birbaşa 35 və 110 kV-luq xətlərlə həyata keçirilən, gün ərzində yük tələbatı stabil olan, istehsal məqsədləri üçün orta aylıq enerji istehlakı 5 milyon kVts-dan az olmayan məlumatların emalı, qeydə alınması və ötürülməsi üzrə fəaliyyət göstərən məlumat mərkəzlərinin istehlak etdikləri elektrik enerjinin təchizatı (satışı) “Energetika haqqında” Azərbaycan Respublikası Qanununun 22-ci maddəsinə uyğun olaraq müəyyən edilən qiymətlə həyata keçirilir.\n9. “Azərenerji” ASC-nin istehsalı olan istilik enerjisinin “Azəristiliktəchizat” ASC-yə topdansatış tarifi ƏDV daxil olmaqla 3 manat/Qkal, digərlərinə isə 40 manat/Qkal səviyyəsində müəyyən edilsin.\n10. 01.11.2021-ci il tarixinədək ölkə daxilində elektrik enerjisinin dəyəri bu qərardan əvvəl qüvvədə olmuş tariflərə uyğun olaraq hesablansın.\n11. Azərbaycan Respublikası Tarif (qiymət) Şurasının “Elektrik enerjisinin ölkədaxili tariflərinin tənzimlənməsi barədə” 2016-cı il 28 noyabr tarixli 17 nömrəli Qərarı bu qərar qüvvəyə mindiyi tarixdən ləğv edilsin.\n12. Bu qərar 2021-ci il 1 noyabr tarixindən qüvvəyə minir.


Poroşenkonun köhnələn silahı: “Mişa” niyə istefa verdi?\n8 Noyabr 2016 15:36 (UTC+04:00)\nUkraynanın Odessa vilayətinin qubernatoru, Gürcüstanın keçmiş prezidenti Mixail Saakaşvili dünən istefasını elan etdi. Saakaşvilinin izahı bu şəkildə oldu ki, prezident Pyotr Poroşenko və hökumət ona korrupsiya ilə mübarizə aparmağa mane olur, Odessanı “Ukraynanın düşmənlərinə verir”.\nPublika.az xəbər verir ki, Republic.ru saytında Mixail Tişenko qubernatorun istefaya getməsinin səbəblərini tapmağa çalışıb.\nOnun sözlərinə görə, Saakaşvili islahatların keçirilməsi üzrə öz təcrübəsini Odessada tətbiq etməyə hazırlaşırdı. O, hakimiyyəti və şəxsən Poroşenkonun buna mane olmaqda ittiham etdi. Bundan başqa, Saakaşvili Pyotr Poroşenkonu Odessa vilayətində korrupsioner qruplaşmaları dəstəkləməkdə ittiham etdi.\nMixail Tişenkonun sözlərinə görə, istefa gözlənən idi. Bir il əvvəl Saakaşvili prezident komandasının tərəfində Arseniy Yasenyukun kabineti ilə açıq münaqişəyə girdi. Bu, Poroşenkoya Yasenyukdan qurtulmağa kömək etdi. Amma Gürcüstanın keçmiş prezidenti sonra şəxsi siyasi layihəsi (Yaxın vaxtlarda yaradılmış “Xvilya” (“Dalğa”) partiyası) ilə məşğul oldu, özünü korrupsiya ilə mübarizə aparan pəhləvan elan etdi və Poroşenkonun yaxın ətrafı, həmçinin “boz kardinal” – parlamentdə prezident fraksiyasının rəhbərinin birinci müavini İqor Kononenko ilə münaqişəyə girdi.\nSəbəblərdən biri, ehtimal ki, oktyabrın əvvəlində Gürcüstanda keçirilən parlament seçkilərinin nəticələridir. Əgər Saakaşvilinin partiyası – “Vahid Milli Hərəkat” seçkiləri udsaydı, o, vətənə qayıtmağa ümid edə bilərdi. Amma bu baş vermədi. Saakaşvilinin partiyasi yalnız uduzmadı, həm də partiyada parçalanma baş verdi. Partiyadakı qruplardan biri bildirdi ki, partiya lideri başqa ölkədə vəzifə tutan və başqa ölkənin vətəndaşı olmamalıdır. Saakaşvili 2015-ci ilin mayında Ukrayna vətəndaşlığı alıb.\nDaha bir səbəb Saakaşvilinin tərəfdarları - “islahatçıların gürcü komandası”nın Ukrayna hakimiyyətindən tədricən gedişidir. Son olaraq Odessa vilayətinin polis rəisi Georgi Lordkipanidze istefa verdi. Ona qarşı korrupsiya ittihamları səslənirdi. Nəticədə, qubernator təsirini itirirdi. Maisaya hesab edir ki, vəzifə Saakaşvili üçün tədricən mənasını itirirdi.\nSaakaşvili nəyə nail oldu?\nOdessa qubernatorunun işini çoxmənalı qiymətləndirirdilər. Bəziləri onu korrupsiya ilə (xüsusilə gömrükdə) mübarizə və islahatlara görə tərifləyirdilər. Başqaları isə onu populizm və piara görə qınayırdılar. 2016-cı il sentyabrında Saakaşvilinin reytinqi Ukrayna qubernatorlarının qeyri-rəsmi reytinqində dördüncü yeri tutub. Onun rəhbərlik etdiyi vilayət kənd təsərrüfatı və tikintinin dinamikası üzrə yaxşı nəticələr göstərib.\n“Söz və iş” Ukrayna portalının hesablamalarına görə, Saakaşvili vədlərin 40 faizini yerinə yetirib. Onların arasında inzibati xidmətlər mərkəzinin yaradılması və rayon rəhbərlərinin təyinatı üçün müsabiqənin keçirilməsi xüsusi yer tutur. Jurnalistlərin məlumatına görə, vədlərin təxminən 40 faizi “icra mərhələsi”ndədir.\nHər şey, o cümlədən korrupsiya üzrə mübarizə hamar görünmür. Sahibkarlar təsdiq edirlər ki, qubernatorun özü rüşvət götürmürdü. Amma o, korrupsiyanın kökünü kəsməyə nail ola bilməyib. Məsələn, Odessanın Kommunal Xidmətlər üzrə Departamentinin başçısı Tatyana Marçenkonu təxminən 54 min dollar rüşvət görə tutdular.\nOdessa gömrüyündə vəziyyət ayrı mövzudur. 2016-cı ilin əvvəlində Ukrayna mətbuatının yazdığı kimi, Saakaşvilinin komandası onu idarə edirdi. O, problemli yükləri qaçaqmalçılıq və korrupsiya mənbəyi kimi bloklamağa üstünlük verirdi. Amma təcrübədə bu yalnız ona gətirib çıxardı ki, həmin yükləri başqa regionların gömrükləri vasitəsilə rəsmiləşməyə başladılar. Bəzi məlumatlara görə, başqa vilayətlərdə gömrük qeydiyyatından keçən yüklərin təxminən 60-70 faizi həqiqətdə Odessa limanları vasitəsilə Ukraynaya keçirdi.\nSaakaşvilinin sözlərinə görə, indi korrupsiya və “Ukrayna inqilabı ideyasının satqınları” ilə mübarizənin yeni mərhələsi başlayır. Saakaşvilinin silahdaşlarından biri olan diplomat Baço Korçilavun hesab etdiyi kimi, bu, faktiki olaraq açıq müxalifətə keçidi bildirəcək.\nSaakaşvilinin sağ əli, qubernator postunda onun məsləhətçisi Saşa Borovik Ukrayna KİV-inə deyib ki, “Mişa” getməli və islahatçı müxalifətin liderlərindən biri olmalıdır.\nBunun üçün əsaslar da var. Ukraynada Saakaşvilinin tənqid olunmasına baxmayaraq, o, məşhur siyasətçilərdən biri olaraq qalır. “Reytinq” sosioloji qrupun məlumatına görə, 2016-cı ilin aprelinə qədər ukraynalıların 35 faizi Saakaşviliyə etibar edirdilər. Bu, Lvov meri Andrey Sadovom və keçmiş baş nazir Yuliya Timoşenkonun reytinqi ilə müqayisə olunur. Saakaşvilinin partiyasının reytinqini isə təxminən 10 faiz qiymətləndirirdilər. Bu, “Pyotr Poroşenkonun Bloku”nun reytinqindən daha çoxdur.\nAmma Poroşenko ilə münasibətlərdə tam qırılma ola bilər. Poroşenko Saakaşvilini qubernator təyin etməklə yerli qruplaşmalarla qarşdurmada ondan alət kimi istifadə etmək imkanını əldə etdi. Məsələn, Odessa vilayətində oliqarx İqor Kolomoyskinin komandası və Arseniy Yasenyuk hökumətinə qarşı. Poroşenko Saakaşvilindən bir qayda olaraq, rəqiblərinə qarşı silah kimi istifadə edirdi. Bu münaqişələrin nəticəsi olaraq qubernator nüfuzlu düşmənlər “qazandı”. Amma indi prezidentin dəstəyini də itirib. Və bu itki Ukraynada onun şəxsi mövqelərini təhlükə altına qoya bilər.


Hədis yazılma qadağasının tarixinə qısa baxış və şübhələrə cavab | Sizinyol.com\nHədis yazılma qadağasının tarixinə qısa baxış və şübhələrə cavab\nPeyğəmbərin (s) vəfatından sonra ilk üç xəlifənin dövründə hədisin yazılması rəsmi şəkildə qadağan edildi. Tarixi sənədlərə əsasən olduqca dəyərli miras olan hədis üç xəlifənin dövründə yazılmamaqdan əlavə ciddi qadağa və müxalifətlə üzləşdi. Buna görə də Əhli-sünnə tarixçiləri hicrətin birinci əsrini “hədisin yazılmasının qadağa əsri” adlandırırlar. (“Əzvaun ələs-sunnətil-Muhəmmədiyyə”, s.461) Onların fikrinzə hədis ikinci əsrdə yazılmışdır. İndi isə xəlifələrin hədisi necə qadağan etməsinə qısa şəkildə nəzər salaq:\nTarixi məlumatlara əsasən, Əbubəkr hədisin yazılması ilə ilk müxalifətçilik edən şəxs olmuşdur. Əbubəkr xilafətinin əvvəlində müsəlmanları toplayıb tələb etdi ki, Peyğəmbərdən (s) hədis nəql etməyin. O, müsəlmanlardan Qurana etimad eməyi və Quranın halal-haramını öyrənməyi istədi.\nMəşhur sunni tarixçisi Zəhəbi yazır:\nƏbubəkr Peyğəmbərin (s) vəfatından sonra müsəlmanları topladı və onlara dedi: Siz Peyğəmbərdən (s) sonra ixtilafa düşəcəyiniz hədislər nəql edirsiniz. Sizdən sonra insanlar da onlarda ixtilafa düşəcəklər. Buna görə də Peyğəmbərdən (s) hədis nəql etməyin. Hər kim sizdən bu haqda soruşsa deyin: Allahın kitabı bizim və sizin aramızdadır. Onun halalını halal, haramını haram bilin. (“Təzkirətul-huffaz”, c.1, s.3, “Əzvaun ələs-sunnətil-Muhəmmədiyyə”, s.46) Tarixdə qeyd olunur ki, Əbubəkrin yanında Peyğəmbərdən (s) 500 hədis var idi. Onların hamısını yandırdı. (“Tədvinus-sunnətiş-şərifə”, s.246)\nÖmər də xilafəti dövründə Əbubəkrin yolunu davam etdirdi. Ömərin dövründə hədis qadağası şiddətləndi. Ömər hədisi yazmağın qadağasından əlavə onu nəql etməyi də qadağan etdi. (“Sübhi Saleh,Ulumul-hədis və mustələhuh”, s.31) Aşağıda qeyd olunanlar buna şahiddir:\n1-Bəzi ravilərin həbsi: Zəhəbi yazır: Ömər üç nəfəri İbn Məsud, Əbul-Dərda, Əbu Məsudu həbs etdi və onlara dedi: Peyğəmbərdən çox hədis nəql edirsiniz.\n(“Təzkirətul-huffaz”, c.1, s.27) Başqa bir nəqlə əsasən Osman xilafəti dövründə, Ömərin həbs etdiyi üç nəfəri azad etdi. (“Əzvaun ələs-sunnətil-Muhəmmədiyyə”, s.54)\n2-Hədisi yandırmaq və məhv etmək fərmanı: Abdullah ibn Əla deyir: Qasim ibn Məhəmməddən mənə hədis imla etmənisi xahiş etdim. O, mənə dedi: Ömərin dövründə hədis çoxalmışdı. O, insanlardan hədisləri gətirməyi tələb etdi. Onlar hədisləri gətirəndə Ömər hədisləri yandırma fərmanı verdi və dedi: Hədislər Əhli-kitabın ikincisi kimidir. (Onların muqəddəs kitabdan başqa kitabı olduğu kimi hədislər də ona bənzəyir.) Abdullah dedi: Sonra Qasim mənə hədis yazmağı qadağan etdi. (“Təqyidul-elm”, s.52, “Əzvaun ələs-sunnətil-Muhəmmədiyyə”, s.47)\nBu məlumatlardan belə başa düşülür ki, Əbubəkr, Ömər və Osman hədisin yazılmamasına çox israrlı idi. Qadağa bəzi dövrlərdə məsələn, Ömərin xilafətində daha şiddətli oldu. Ömər hədisi nəql etməyi də qadağan etmişdi. O, bu işi görənləri həbs edir və bəyanat verirdi. Ömər ibn Əbdüləzizin hədisi yazmağa icazə verməsindən belə nəticəyə gəlmək olar ki, üç xəlifənin hədisi qadağan etməkdə siyasi məqsədləri vardı. Yoxsa Ömər ibn Əbdüləziz xəlifələrin əksinə əmr verməzdi. Onun bu əmrinə heç bir səhabə etiraz etmədi.\nBiz bəhsin ardında xəlifələrin bu işinin Quran və hədis baxımından batil olduğunu və onların bu qadağada əsl məqsədini bəyan edəcəyik. Əvvəl görək Quranın bu haqda nəzəri nədir?\nXəlifələrin gətirdiyi dəlillərin tənqidi\nQuran bəşəriyyətin hidayəti və onu kamilliyə çatdırmaq üçün gəldiyindən “Təlim”, “Oxumaq” və “Qələm” sözləri ilə başlayır. Bu yolla elmin və yazmağın əhəmiyyəti Peyğəmbərə (s) gələn ilk buyuruqda bəyan edilir.\nAllah-taala qələmə əzəmət bağışlamaq üçün ona and içir. (“Qələm surəsi”, 1) Allah qələmi böyük nemət sayaraq, Özünü onunla tanıtdırır və buyurur:\nاقْرَأْ بِاسْمِ رَبِّكَ الَّذي خَلَقَ (1)…اقْرَأْ وَ رَبُّكَ الْأَكْرَمُ (3)الَّذي عَلَّمَ بِالْقَلَمِ (4)\n“(Ya Peyğəmbər! Qurani-Kərimi bütün məxluqatı) yoxdan yaradan Rəbbinin adı ilə (bismillah deyərək) oxu!… 3. Ya Peyğəmbər!) Oxu! Sənin Rəbbin ən böyük kərəm sahibidir. 4. O Rəbbin ki, qələmlə (yazmağı) öyrətdi.” (“ Ələq”,1,4.)\nXətib Bağdadi yazır:\nAllah-taala möminlərə yazmağı əmr etmiş və onları bu işin vasitəsilə ədəbləndirərək, buyurur:\nوَ لا تَسْئَمُوا أَنْ تَكْتُبُوهُ صَغيراً أَوْ كَبيراً إِلى أَجَلِهِ ذلِكُمْ أَقْسَطُ عِنْدَ اللَّهِ وَ أَقْوَمُ لِلشَّهادَةِ وَ أَدْنى أَلاَّ تَرْتابُوا\n“Az və ya çox olmasına baxmayaraq, borcu öz vaxtına qədər (nə müddətə verilmiş olduğunu) yazmağa ərinməyin! Sizin bu işiniz Allah yanında daha ədalətli, şahidlik üçün daha düzgün və şübhəyə düşməməniz üçün haqqa daha yaxındır.” ( “Bəqərə”,282)\nBundan əlavə Quranda “کبت” (yazmaq) maddəsindən yazmaq mənasına işlənən 57 sözün işlənməsi və kitab sözünün 262 dəfə işlənməsi, bu sözlərin Quranda əhəmiyyətli sözlərdən olduğunu çatdırır.\nBeləliklə Qurani-kərim yazmaq və hifz etməyə əmr edən ilk bələdçi və bu işə çoxlu təşviqlər edən nur çeşməsidir.\nƏziz Peyğəmbərimiz (s) öz dininin fəlsəfəsini elm və biliyin yayılması kimi tanıtdıraraq, buyurur: “Təlimlə göndərilmişəm.” ( “Sunəni ibn Macə”, c.1, s.83)\nHəzrət bu yolla təbliğində başlıca məqsədin cəhaləti aradan qaldırmaq və elmi inkişaf etdirmək olduğunu bildirir. Belə bir məqsədə malik olan şəxs amalının həyata keçməsində mühüm rol oynayan “yazmaq” məsələsinə diqqətsiz yanaşa bilərmi?!\nAbdullah ibn Əmr deyir: Peyğəmbər (s) buyurub: Elmi qoruyun.\nBuyurdu: Yazmaqla (“Təqyidul-elm”,s.692)\nBaşqa bir hədisdə qeyd olunur ki, Ənsardan olan bir kişi Peyğəmbərin (s) hüzurunda oturur və Həzrətin sözlərin dinləyərdi. Peyğəmbərin (s) sözlərindən xoşu gələrdi. Amma onları unudardı. O, bir gün Həzrətə şikayətlənərək, dedi: Sizin sözləri eşidirəm. Amma yadda saxlaya bilmirəm. Həzrət buyurdu: Eşitdiklərini yaz. (“Sunəni Tirmizi”, c.5, s.393)\nPeyğəmbər (s) atanın vəzifələrindən birinin övladına yazmağı öyrətmək olduğunu bildirərək, buyurur:\nحقّ الولد على الوالد أن يحسّن إسمه ويزوّجه إذا أدرك ويعلّمه الكتاب\nÖvladın atanın boynundakı haqqı ona gözəl ad qoymaq, evləndirmək və ona yazmağı öyrətməkdir. (“Kənzul-ummal”, c.16, s.417)\nPeyğəmbər (s) yazmağa o qədər önəm verirdi ki, əsirlərin azadlıq fidyəsin savadsız məsəlmanlara “yazıb-oxunmağı öyrətmək” təyin etmişdir. Tarix kitablarında bu hadisə belə nəql olunur:\nİbn Səd yazır: Bədr əsirlərinin fidyəsi dörd min dirhəm idi. Bu qədər pulu olmayanlar Ənsarın övladlarına yazmaq öyrətməli idi.(“Ət-təbəqatul-kubra”, c.2, s.221)\nBu hədislərə və təkidlərə görə İslam alimləri həmişə yazmağı dinin vacibli və üstün təlimlərindən hesab etmişlər. Böyük şiə alimi Zeynuddin ibn Əli (Şəhid Sani) dəyərli əsəri olan “Munyətul-murid” kitabında yazır:\nazmaq dinin zəruri mətləblərindən və Quran, sunnə, şəri və əqli elmləri qorumaq üçün ən gözəl vasitədir.\nBuna görə də müsələmanlar həmişə yazmağı yüksək dəyərləndirmiş və ayələrdə buyurulan təkidlərə görə yazmağa üstünlük vermişlər. Burda bir sual qarşıya çıxır ki, yazmaq mədəniyyətlərin kökünü təşkil edirsə və böyük şəxslər yazmaq vasitəsi ilə elmi yaya bilirlərsə, Allah-taala Quranda “qələmə” and içirsə, bəs niyə görə Peyğəmbər hədisləri yazmağı qadağan etdi?! Ona biganə yanaşdı?!\nGəlin bu haqda əlimizdə olan tarixi faktlara nəzər salaq.\nŞəkk-şübhə döğurmayan məsələlərdən biri də Peyğəmbərin (s) hədisin yazılmasına göstərdiyi diqqət və bu işə əmr etməsidir.\nİmam Əli (ə) buyurur: Peyğəmbər (s) buyurdu:\nاكتبوا هذا العلم\nBu elmi yazın. (“Kənzul-ummal”, c.10, s.262)\nMəkkənin fəthindən sonra Peyğəmbər (s) xütbə oxudu. Bu vaxt Əbuşat dedi: Ey Peyğəmbər (s) bu xütbəni mənin üçün yazın. Həzrət buyurdu:\nƏbumat üçün yazın. (“Səhihi-Buxari”, c.1, s.40-41)\nBu hədisi əhli-sünnənin böyük alimləri qəbul etmiş və onun doğruluğuna şəhadət vermişlər. Abdullah ibn Hənbəl deyir:\nHədisin yazılması haqda bunda səhih hədis nəql olunmayıb. (“Musnədi İbn Hənbəl”, c.12, s.235)\nPeyğəmbərdən (s) müxtəlif sənədlərlə nəql olunur ki, buyurub:\nElmi yazmaqla qoruyun. (“Təqyidul-elm”, s.69)\nAbdullah ibn Ömər deyir: Peyğəmbərə (s) dedim: Sizdən eşitdiklərimizi yadda sxlaya bilmirik. Onları yazaq?\nBuyurdu: Bəli onları yazın. (“Təqyidul-elm”, s.74)\nAbdullah deyir: Mən Peyğəmbərin (s) hədislərinin məhv olmasının qarşısını almaq üçün ondan eşitdiklərimi yazırdım. Qüreyş məni bu işdən çəkindirərək mənə dedilər:\nPeyğəmbərdən (s) eşitdiklərini yazırsan. Bir halda ki, o da bizim kimi bəşərdi və şad və qəzəbli halda hədis deyir?\nMən bu sözdən sonra yazmadım və onların sözlərini Peyğəmbərə (s) dedim. Həzrət buyurdu: Yaz, Allaha and olsun, bundan (ağızına işarə etdi) yalnız haq xaric olur. (“Müstədrək ələs-səhiheyn”, c.1, s.106, “Musnədi ibn Hənbəl”, c.2, s.162)\nPeyğəmbər (s) yazmağın dünya və axirət faydalarına toxunaraq, buyurur:\nBu elmi (hədisi) yazın ki, dünya və axirətdə ondan bəhrələnəcəksiniz. Həqiqətən elm sahibini məhv etmir. (“Kənzul-ummal”, c.1, s.157)\nSəhabələrin əksəriyyəti Peyğəmbərin (s) hüzurunda hədisləri yazırdılar və Həzrət onları bu işə təşviq edirdi. Yazmağı sükutu ilə təsdiqləyirdi.\nYazmağın icazəli olduğuna Peyğəmbərin (s) həm hədisləri və bu işi təsdiqləməsi ən gözəl dəlildir. Bundan əlavə Peyğəmbər (s) bəzi səhabələrə hədis, şəri hökm və bəzi hadisələri imla etdirirdi. İndi onların bəzisini qeyd edirik:\nHədisin yazılmasının xəlifələr tərəfindən qadağası İslam ümmətinə böyük zərər vurdu. Bunun nəticəsində müsəlmanlar çox dəyərli miraslarını əldən verdilər. Onların bəzisini qeyd edirik:\nXəlifələrin bu qadağasının vurduğu ikinci ziyan hədis düzəldənlər tərəfindən saxta hədislərin yayılması oldu. Bunun nəticəsində əsl din zədələndi və xürafat, əsassız məsələlər dini mənbələrə nüfuz etdi.\nXəlifələr qadağanı müxtəlif süst və əsassız dəlillərlə izah edirdilər. Məsələn: Saxta hədislərlə doğru hədislərin qarışması, Quranla hədislərin qarışması və hədis yazmaqla insanların Qurandan uzaqlaşması…\nHalbuki bu haqda dərindən araşdırma apardıqda qadağanın əsas səbəbinin başqa şeylər olduğunu anlayırıq. Onların bəzilərin qeyd edirik:\n1-Əhli-beyt, xüsusilə İmam Əlinin (ə) fəziləti haqda olan hədislərin qarşısını almaq;\n2-Xəlifələri məzəmmət edən hədisləri məhv etmək;\n3-Nəssin (yəni, Quran və hədislər) qarşısında ictihad etmək və rəy vermə ideologiyasının bünövrəsini qoymaq.\nbaxış cavab Hədis qadağasının qısa şübhələrə tarixinə və yazılma


Daşkəsən Rayon İcra Hakimiyyətinin Başçısı Əhəd Abıyev Koronavirus (COVİD - 19) infeksiyasının rayon ərazisində yayılmasının qarşısının alınması istiqamətində görülən işlər barədə kütləvi informasiya vasitələrinə müsahibə veri » qanunpress.com\nDaşkəsən Rayon İcra Hakimiyyətinin Başçısı Əhəd Abıyev Koronavirus (COVİD - 19) infeksiyasının rayon ərazisində yayılmasının qarşısının alınması istiqamətində görülən işlər barədə kütləvi informasiya vasitələrinə müsahibə veri\nBildirirəm ki, Koronavirus (COVİD - 19) infeksiyasının Daşkəsən rayonu ərazisində yarada biləcəyi təhlükənin, yoluxma hallarının qarşısının alınması məqsədilə, o cümlədən Azərbaycan Respublikasının Prezidenti Administarsiyasından verilən tapşırıqların icrasını operativ təmin etmək üçün Daşkəsən Rayon İcra Hakimiyyətində qərargah yaradılmışdır.\nHörmətli dövlət başçısının dəstəyi nəticəsində bu gün Daşkəsən rayonunun communal strukturlarında texnika və maliyyə təminatı baxımından heç bir poblemimiz yoxdur.\nBu prosses şəhərin və kəndlərin bütün məhəllə və yollarını əhatə edir. Bundan əlavə, gün ərzində yaşayış binalarının həyətlərində, giriş bloklarında, pilləkənlərdə, meydançalarda və sakinlərin daha çox olduğu yerlərdə dezinfeksiyaedici tədbirlər aparılır.\nAzərbaycan Respublikasının möhtərəm Prezidenti cənab İlham Əliyevin nəcib təşəbbüsü ilə yaradılmış ümumi həmrəyliyə xidmət edən Koronavirusla Mübarizəyə Dəstək Fonduna Daşkəsən Rayon İcra Hakimiyyətinin əməkdaşları da öz vəzifə maaşlarının 50 faizini ianə etməklə qoşulublar. Ümumilikdə 9 min 170 manat məbləğində vəsait artıq Fonda köçürülmüşdür.\nRayon ərazisində koronavirus infeksiyası ilə bağlı aparılan tədbirlər davam etdirilərək tərəfimizdən ciddi nəzarətdə saxlanılır, əhalinin sağlamlığının qorunmasını başlıca məqsəd kimi qəbul edərək koronavirus infeksiyasının yayılmasının qarşısının alınması ilə bağlı Nazirlər Kabineti yanında Operativ Qərargahın karantin rejimi barədə tapşırıq və tövsiyələri Daşkəsəndə həyata keçirilir.\nDaşkəsən Rayon İcra Hakimiyyəti Başçısı yanında yaradılmış Qərargahda vaxtaşırı müşavirələr keçirilir, tapşırıqlar verilir.\nAllah cənab Prezidentimizi qorusun, cənab Prezidentimiz də xalqımızı və dövlətimizi qorusun. İlahi qüvvə həmişə köməyimizdə olsun\nHindistanda 8 terrorçu həbsdən qaçıb...\nRayon maşınlarının Bakıya buraxılış saatları dəyişdi...\n“Absurd, qeyri-peşəkar, uğursuz təqdim edilmiş...


Royalti əməliyyatları zamanı vergi tutulması\n2020.10.05 15:15 (UTC+04:00)\nVergi Məcəlləsinin 13.2.23-cü maddəsinə əsasən, royalti - ədəbiyyat, incəsənət, yaxud elm əsərləri, proqram təminatı, kinematoqrafik filmlər və digər qeyri-maddi aktivlər üzərində müəllif hüquqlarından istifadə olunması, yaxud istifadə hüquqlarının verilməsinə görə, istənilən patentə, ticarət markasına, dizayn, yaxud modelə, plana, məxfi düstura, yaxud prosesə, sənaye, kommersiya, yaxud elmi təcrübəyə aid olan informasiyaya, sənaye, kommersiya və ya elmi avadanlıqdan istifadə, yaxud istifadə hüquqlarının verilməsinə görə mükafat şəklində alınan ödənişlərdir.\nMisal 1: Tutaq ki, fiziki şəxs olan vergi ödəyicisi araşdırma məqaləsini qəzetlərdən birinə 500 manata satıb, digər məqaləsini isə müəllifliyi saxlanmaqla başqa qəzetə verib və 200 manat qonorar alıb.\nSual: bu əməliyyatlar royalti sayılırmı və onlardan vergi tutulması necə olacaq?\nBirinci əməliyyat royalti sayılmır. Çünki araşdırmanın mülkiyyətçisi fiziki şəxsin özü olsa da, o bu məqaləni KİV-ə satıb. Bu halda məqalənin müəllifi onu satın alan KİV sayılacaq. Burada heç bir ödəmə mənbəyində vergi tutulması olmayacaq. Çünki əməliyyat royalti sayılmır. Vergiləri fiziki şəxs sahibkar özü 500 manat gəlir bəyan edərək ödəməlidir. Eyni qaydada məcburi sosial sığortanı da müəllif özü bəyan edərək ödəməlidir.\nİkinci əməliyyat isə royalti sayılır və KİV ödəyəcəyi 200 manatdan 14 faiz ödəmə mənbəyində vergi və 15 faiz məcburi dövlət sosial sığorta haqqı tutmalıdır.\n200 x 14% = 28 manat\n200 * 15% = 30 manat\n28 + 30 = 58 manat\nMisal 2: “AA” MMC ƏDV ödəyicisidir və özünün proqram təminatından 10 il istifadə hüququnu ildə 3.000 manata “VV” MMC-yə verib. Eyni zamanda “AA” MMC qeyri-rezident olan “SS” LTD-dən başqa bir proqram təminatını istifadə hüququ ilə əldə edib və 5 il müddətinə hər il üçün 4000 dollar vəsait ödəyəcək.\nBu əməliyyatlar royalti sayılırmı və vergi tutulması necə olacaq?\nBirinci əməliyyat royalti sayılır. Vergi Məcəlləsinin 124-cü maddəsinə görə royaltilərdən ödəmə mənbəyində tutulan vergi ancaq fiziki şəxslərə aid olduğundan burada ödəmə mənbəyində vergi tutulmir. Bu halda “AA” MMC əlavə dəyər vergisi (ƏDV) ödəməlidir.\n3000:1,18 x 18% = 457,63 manat\n3000 - 457,63 = 2542,37 manat\nHəmçinin, son məbləğ ümumi gəlirə daxil edilərək, xərclər çıxıldıqdan sonra mənfəət vergisi ödənilməlidir.\nİkinci əməliyyat isə royalti sayılır. Burada əsas məqam odur ki, hüququ verən şəxs qeyri-rezidentdir. Bu halda artıq “AA” MMC-nin vergi agenti olaraq ödəmə mənbəyində vergi tutma öhdəliyi yaranır. Vergi Məcəlləsinin 124.1.-ci maddəsinə əsasən, daşınan və daşınmaz əmlak üçün icarə haqqından, həmçinin rezidentin və ya qeyri-rezidentin Azərbaycan Respublikasındakı daimi nümayəndəliyinin ödədiyi və ya onun adından ödənilən royaltidə gəlir bu Məcəllənin 13.2.16-cı maddəsinə uyğun olaraq Azərbaycan mənbəyindən əldə edilmişdirsə, ödəmə mənbəyində 14 faiz dərəcə ilə vergi tutulur.\nDeməli, nəzərdən keçirdiyimiz halda “AA” MMC ödəyəcəyi məbləğdən ödəmə mənbəyində vergi tutaraq ödəməlidir:\n4000 * 14% = 560 dollar\nBəs bu əməliyyat ƏDV tutulan əməliyyat sayılırmı?\nVergi Məcəlləsinin tələbinə görə, ƏDV məqsədləri üçün vergitutulma əməliyyatlarının Azərbaycan Respublikasında həyata keçirilməsi vacibdir. Amma iş və xidmətlər Məcəllənin 167-ci və 168-ci maddələrinə əsaslanmaqla gerçəkləşdirilməldir. Faktiki olaraq “SS” LTD hüquqları Azərbaycanda təqdim etməyıb. Amma xidmətlərin təqdim edilmə yeri 168-ci maddəyə əsaslanır: Məcəllənin 168.1.5-ci maddəsində olan xidmətlərin təqdim edilməsi yeri alıcının olduğu yer göstərilir. Əgər qeyri-rezidentin göstərdiyi xidmət həmin siyahıda yoxdursa, əməliyyat ƏDV-yə cəlb olunan əməliyyat sayılmır və xidmət xaricdə göstərilmiş sayılır.168.1.5-ci maddədə əməliyyata uyğun olan bənddə deyilir:\npatentlərin, lisenziyaların, ticarət markalarının, müəlliflik və digər analoji hüquqların mülkiyyətə verilməsi və ya güzəşt edilməsi.\n168.1.5-ci maddədə başqa bir uyğunluq yoxdur.Yəni bir çox vergi ödəyiciləri bu bəndə əsaslanmaqla qeyri-rezidentlərə royaltiyə görə ödənilən məbləğlərə 18% ƏDV hesablayırlar. Ancaq bu doğru deyildir. Nəzərdən keçirdiyimiz əməliyyat yuxarıda qeyd edilən bəndə əsasən royalti sayılmır. Bu, faktiki olaraq qeyri-maddi aktiv əməliyyatıdır. Yəni burada hüquqlardan istifadə olunması yox, hüquqların mükiyyətə verilməsi mövcuddur. Royalti isə hüquqların verilməsi əməliyyatıdır.\nOdur ki, qeyri-rezident olan “SS” LTD-yə ödəyənəcək 4000 dollara ƏDV hesablanmır. Bu məbləğdən yalnız ödəmə mənbəyində vergi tutulur.


İçalat qəribliyə düşəndə...\n12:03 14 Dekabr 2012 2065 dəfə oxunub\nBağdad tərəflərdən, başıbəlalı Kərbəladan İstanbula bəzi-bəzi səslər gəlirdi arada. O zəif, boğuq, xırıltılı sədalar “səltənət əleyhinə fikirlər” daşıyıb gətirirdi özüylə. Məsələn, Sultanın ünvanına elə bir kəskin töhmət, açıq sataşma eşidilirdi ki, bu gün Türkiyə Böyük Millət Məclisinin CHP-li üzvü Muharrem İnce o sataşmanı baş nazir Tayyip Erdoğana yönəltsə, AKP Qrupunun cavab üçün söz alan başqan vəkilləri reqlamenti alt-üst edər, saatlarla kürsüdən düşməzlər.\nHəm də Erdoğanın çox israrla Türkiyəni “başqanlıq sistemi”nə keçirməyə çalışdığı, “sultan olmaq istəyir” tipli qınaqlara tuş olduğu, indiki gərgin dönəmdə. Lap deyək ki, millət vəkili kimi, kürsü toxunulmazlığı haqqına güvənən Muharrem bəy İnce-incə, usta-usta sataşar baş nazirə, sonra da sığınar Cumhuriyyət qanunlarının verdiyi imtiyazlara. Bəs şairlər? Onlar neyləyərlər? İndinin sayılıb-seçilən, sözünün başına ip salınacaq qədər ciddi qəbul olunan şairlərinin hansının gücü, hünəri çatar bu sayaq aşkar töhməti, birbaşa sataşmanı yazıb üzə çıxarmağa:\nEy olub sultan, deyən ”dünyada məndən qeyri yox”,\nSən səni bir cüğd bil, dünyanı bir viranə tut!\nO zamanın adamları Sultan adıyla, hətta Sultanlar Sultanı qismində bircə şəxsi tanıyıb qəbul edirdilər - Qanuni Süleymanı. Bu beytdə isə, Sultan qismində xitab olunan kəsin ünvanına “Sən özünü cüğd – bayquş bil, dünyanı da viranə hesab elə!” ağırlığında tükürpədici bir tənə tuşlanmışdı...\nBelə bilinir ki, 10 illik fasilədən, “yata-yata yanları ağrıyandan” sonra yenidən qalxıb səfərə çıxanda - itaətsizliyə meylli Avstriyanın üzərinə yeriyəndə Osmanlı sultanlarının onuncusu olan 71 yaşlı Birinci Süleymanın taxt-taca yiyə durmasından 45 il keçirmiş. O ərəfədə səltənətdə işlər qarışıq, vəziyyət qəlizmiş. “Əcdadların çağırışı”na davamlı hay verməyə öyrəncəli olan orduda, ən çox da yeniçərilər arasında narazılıq dalğası, “Sultanın qocalıb heydən düşdüyü, padşahlığa yaramadığı” haqda dedi-qodu yayıldığından, vəziri-əzəm (“Uzun” ləqəbiylə də tanınan) Sokullu Mehmet Paşa dərin təşviş içindəymiş. Sultanın o məşum yürüşdə şəxsən iştirakına da Sokullu Paşanın təşəbbüsü kimi baxılır: hökmdar haqqında “yaş yetmiş, iş bitmiş” tipli şayiələri dağıtmaq niyyətindəymiş tədbirli vəzir.\nBəlkə də qoca Qanuni Süleymanın özü də səfərə həvəs göstərib. Ola bilsin, “damarlarındakı əsil qan” Sultanı ahıl vaxtında da yerindən oynadırmış. Ya da, dünyadan köçünü çəkəndə cah-cəlallı sarayında yox, hökmdar çadırında, taxt üstündə yox, at belində olmağı arzulayır, onu “candan usandıran” hərəmlərin arasında, nazbalışda yox, bahadırlarının yanında “qırağını qatlamaq” istəyirmiş. Bu güman daha əsaslı görünür. Nədən ki, adına “nikris”, “gut”, “damla”, indilərdəsə ən çox “podaqra” deyilən məşum xəstəlik (taxt-tac kimi, bu azar da ona əcdadından keçmişdi) “əmr-fərman dinləmədən”, padşahın oynaqlarını gecə-gündüz hey sızladır, get-gedə də şiddətlənirmiş.\nBu misralar da bəlkə o sızıltılı gecələrin birindən yadigar qalıb:\nSəltənət dedikləri ancaq cahan qovğasıdır,\nOlmaya bəxtü səadət dünyada vəhdət kimi...\nOlsa qumlar sayısınca ömrünə həddü ədəd,\nGəlməyə bu şişeyi-çərx içrə bir saət kimi...\nAğır-ağrılı xəstəliyin şiddəti yüksəldikcə Sultanın o “Fəxri-Adəm və Qibleyi-Aləm” sayılan Möhtəşəm başının gora doğru titrəyişi də artırmış...\nTitrəyiş Macar torpaqlarında, xeyli müddət mühasirədə saxlanılan Zigetvar qalasının alınmasına cəmi 4-5 saat qalmış, Sultanın amanını qıran iflicdən sonra birdəfəlik kəsilir. 46 il ərzində neçə məmləkət fəth edən, neçə hökmdarı sarayından, taxtından perik salan Sultan Süleyman sonuncu zəfərini - “Məni canımdan elədi bu qala! Görüm onu odlara qalana!” sözlərilə qarğadığı Zigetvarın bürclərində Osmanlı bayraqlarının dalğalanmasını görə bilmir.\nVəzir Mehmet Paşa təkcə mahir siyasətçi deyil, həm də əsil dövlət adamı olduğunu o sarsıntılı məqamda parlaqlıqla nümayiş etdirir. Ordu düşkünlüyə, məyusluğa qapılmasın, səltənətə vəlvələ düşməsin deyə, Sultanın vəfatını, ən yaxın 10-15 nəfər istisna olmaqla, hamıdan gizli saxlayır. Taxt-tacın varisi Şahzadə Səlimin təcili özünü yetirməsi üçün paytaxta xəbər yollayır. Padşahın cəsədini tezcə çürüyüb-iylənməkdən qorumaq məqsədilə (cənazəni İstanbula çatdırmaq həftələr istəyirdi), yanındakı həkimlərin məsləhəti, ali ruhanilərin razılığı üzrə, mərhumun iç orqanlarını çıxartdırıb, şəriət üsulunca, mümkün kamali-ehtiramla orada dəfn etdirir. Cəsədin qalan hissəsini dərmanladıb, yüngülvari mumiyaladan, Zigetvarın təhvil-təslimi, zəfərin mütəvazi qaydada qeyd edilməsilə bağlı zəruri tədbirlər gördürən Sokullu Mehmet Paşa cənazə karvanının İstanbula doğru yola düzəlməsi barədə əmr verir. Şahzadə Səlim matəm qafiləsini Belqradda qarşılayır.\nBeləcə, zamanında dünyanın tək sultanı olmasıyla seçilən Qanuni Süleymanın son mənzilə gedən yolu haçalanıb ikiləşir: cəsədinin içi Macar torpaqlarında qalır, çölü isə paytaxta aparılıb, İstanbuldakı Süleymaniyyə Camisinin həyətində dəfn edilir.\nTaxta çıxandan sonra İkinci (“Sərxoş”) Səlim hər iki məzarın üstündə - həm Süleymaniyyənin həyətində, həm də Zigetvar civarında - atasının Möhtəşəm adına layiq türbə ucaltdırır.\nMacar torpaqlarından Osmanlı ayağı çəkildikcə Möhtəşəmə aid türbə tez-tez zərbə altına düşür, axırda tamam dağıdılır. Zigetvarda bir müddət əvvəl açılan Macarıstan-Türkiyə Dostluq Parkı da Sultan Süleymanın həqiqi yox, rəmzi məzarı ətrafında, yer üzündən silinmiş türbəsinin təxmin olunan həndəvərində salınıb.\nSon illər xəbər yayılmışdı ki, beynəlxalq tərkibli bir arxeoloji ekspedisiya heyəti Zigetvar tərəflərdə Qanuni Süleymanın içalatının – 440 il əvvəl oralarda dəfn edilmiş daxili orqanlarının axtarışına çıxıb. İnsafən, xeyli əziyyət çəkib, əməlli-başlı qazıntı aparmışdılar da. O heyətdəkilərdən kimsə: “Hansı dəliyə göstərsən bu dəlmə-deşiyi, bizi hoydu-hoyduya götürər” - deyib, öz yoldaşlarını “perspektivsiz qazma işləri”ndən çəkindirməyə çalışıbmı? Bilinmir. Amma ekspedisiyaya qoşulmayan bir alimin məsələyə hardasa “Bu sevdalar boşuna, indiyə içalat-filan qalmaz” şəklində reaksiya verdiyi bəllidir.\nYəqin, düz də eləmişdi. Axı, Sultanın içalatının qəribliyə düşməsinin də səbəbi məhz elə cəsədin daxilindəkilərin çox tez xarab olması, qısa müddətdə əriyib-çürüməsiydi: o hesabla, indiyə içalatmı qalardı?!\nBir də ki, ürəyini bütünlüklə Xürrəmə bağışlamış, ciyərparaları sayılan oğullarını, nəvələrini işgəncəylə öldürtmüş qoca Sültan ömrünün axır-uxuruna “iç” adında nəsə aparıb çıxarmışdımı?!\n“İçi”ylə “çölü”nün dəfn edildiyi o iki qəbir öz yerində, Sultan Süleymanla bağlılığı olan bir mənəvi məzar, bir xəyali türbə də var: Zigetvardan da, İstanbuldan da minlərlə kilometr uzaqda. Həm də toz-torpaq içində, daş-çınqıl altında yox, göylərdə - İraq səmalarında. Dünya yaranandan bəri İraq göylərindən nalə-fəryad sədaları əskik deyil. İndi, 450 ildən atıqdır, İraq səmalarındakı nalələrin arasında bir Füzuli ahı da var. O ahın içərisində Qanuni Süleymanın ədalətinə, insaf-mərhəmətinə Şair Füzulinin ümidi, inam-etibarı “dəfn olunub”.\nEy Füzuli, navəki-ahimlə aldım intiqam,\nDönə-dönə gərçi bidad etdi çərxi-dun mana.\n...Bağlanıb verməz Muhibbi dari-dünyaya könül,\nAnın üçün kim, bilir anı: zaval üstündədir...\nSultan Süleyman bu misraları, yəqin ki, hökmdar olduğunu unuda bildikcə unudub, şeiriyyət aləminə baş vurmaq istədiyi dəmlərdə, ya da naxoşluq üstələyəndə, “dünyanın bir çürük qoza dəymədiyi” barədə düşüncələrə daldığı məqamlarda yazmışdı (bəlkə də diktə etmişdi). Qəlbinin, beyninin qapılarını maddiyyata qapayıb, mənəviyyata açmağa çalışdığı – şair Muhibbiyə çevrildiyi anlarda...\nAmma o, “cahan qovğası”na çoxdan düşmüş, “dari-dünyaya” hələ anası Hafizə Sultanın bətninə düşəndən bağlanmışdı. Çünki, öz vaxtının təbirincə, “Sultani-səlatini-zaman, xəlifeyi-islam, neçə diyarın sultanı və padşahı, həzrəti Sultan Bayəzidin oğlu Sultan Səlim Xanın oğlu" idi...\nSultanlıq kimi, şairlik də ata-babasından qalmışdı ona. Mənbələr – təzkirələr şahiddir ki, İkinci Muraddan (1421-1451) üzübəri əksər Osmanlı sultanları, şahzadələri – Fateh Ikinci Mehmet, İkinci Bayəzid, Cem Sultan, Qorqud Sultan, Sultan Səlim ədəbi yaradıcılıqla məşğul olur, şeirlər yazırmışlar. Kimisi davamlı, ardıcıl, kimisi də arabir, “keyfi gələndə”. Ancaq məhsuldarlığı ilə seçilənlər, divan bağlayanlar da olub aralarında. Bu boyda irs-bünövrənin üzərində dura-dura, “şair olub şeir yazmamaq” sultanlığın da, Süleymanlığın də şəninə yaraşmazdı, əlbəttə. Oldu da, yazdı da. Güman ki, sultanlığın, “hünkar”lığın verdiyi heybət, zəhm şeirlərinə də köçüb hürküdücü təsir oyatmasın deyə, yumşaq, “ilıq” bir təxəllüs seçmişdi: Muhibbi - “ünsiyyətcil”, “suyuşirin”, “canayaxın”, “dostluğa meylli”...\nDövrün yek-yeganə Sultanına, Cahan Padşahına “cüğd” – “bayquş” deyə səslənmək?! “Bayquş söhbəti”nin üstünə, ondan təxminən 350 il əvvəl, Nizami də gəlmişdi, Nuşirəvan şahla əlaqədar bir əhvalatda. Amma o hara, bu hara! Orda bayquşların söhbəti hökmdara gendən-genə bir ibrət mənbəyi kimi qeyd olunurdu, burda isə, düppədüz, Sultani-Zamanın özü bayquşa tay tutulurdu.\nQulağına çat(dırıl)an kimi Sultanın qeyzdən titrəyən dodaqlarının arasından mütləq bu vahiməli hayqırtı çıxmalıydı: “Dərhal kəlləsi gedə! Tez boynu vurula!..”


2018-ci ilin texnoloji trendləri | Technote.az\n2017-ci ilin sonuna yaxın Netflix servisi “Black Mirror” televiziya serialının yeni sezonunu təqdim etmişdi. Bu serial yaxın gələcəkdə müasir cəmiyyətə yeni texnologiyaların yarada biləcəkləri təhlükə və risklərdən bəhs edir. Onların sırasında kibercinayətkarlıq, virtual reallıq, artırılmış reallıq, süni zəka və s. var. Lakin həmin texnologiyaların iştirak edə biləcəyi daha optimist proqnozlar da var. The Next Web saytı yeni ildə texnologiyalar sahəsinin istiqamətini təyin edəcək texnoloji trendlərin siyahısını tərtib edib.\n2018-ci ilin texnoloji trendləri nə olacaq? Bizi nələr gözləyir?\nBu texnologiyanın məşhurlaşması ilk növbətə 2017-ci ildə kriptovalyutaların məzənnələrinin yüksəlməsi ilə bağlıdır. Lakin bir çoxları bitcoini sadəcə olaraq asan yolla varlanmaq üsulu kimi gördükləri bir vaxtda qeyd etmək lazımdır ki, rəqəmsal tranzaksiyalar sahəsində blockchain texnologiyasının çox böyük potensialı var. “Blockchainin tətbiq üsulları faktiki olaraq sonsuzdur” – deyə sayt qeyd edib.\nSüni zəkanı dünyanın bütün məlumatlarını emal etməyə qadir avtonom kompüter kimi qəbul etməsək, onun ixtisaslaşdırılmış forması artıq bir çox sahələrdə tətbiq olunur. Məsələn, pilotsuz avtomobil sistemlərində, Facebook alqoritmlərində, səsli köməkçilərdə və s. Süni zəka həmçinin big data analizi üsulu kimi də faydalıdır. Məsələn, “FarmaTrust” şirkəti bütün dünya üzrə kontrafakt (hüquq normalarını pozaraq orijinal məhsul əsasında yaradılmış yeni məhsul) dərmanlarının yaradılması ilə mübarizədə və online şəkildə dərmanların satışı üçün marketplace yaratmaqda süni zəkadan istifadə edir.\nArtırılmış reallıq (AR):\nPokemon Go oyununun inanılmaz sürətdə məşhurlaşması 2017-ci ildə AR əsasında oyunların yaradılmasının nəyə qadir olduğunu sərgilədi. Təbii ki, bu texnologiyanın tətbiq sahəsi daha genişdir. The Next Web-in qiymətləndirməsinə əsasən AR istifadəçilər üçün daha faydalıdır nəinki VR (Virtual Reallıq). Belə ki, AR real dünyanın üzərinə məlumatların virtual laylarını əlavə etməyə imkan verir.\nAydındır ki, son zamanlar “Apple”, “Google” və “Amazon” kimi şirkətlərin bu cür məhsulları çox məşhurdur. Baxmayaraq ki, bu şirkətlərin məhsulları məşhur və tələb olunandılar, rəqəmsal texnologiyaların gündəlik həyata inteqrasiya olunması cəhətdən onların potensialları tam olaraq hələ sərgilənməyib.\nƏşyaların interneti (IoT/Internet of Things):\nBu cür texnologiyanın ideyası rəqəmsal cəmiyyətdə uzun illər idiki gəzirdi. Lakin məhz 2017-ci ildə “ağıllı ev” ideyasının və onda mobil cihazların iştirakı yüksək dərəcədə qiymətləndirildi. Təbii ki, bu sahə “ağıllı ev” ideyası üçün maraqlı alətlərlə məhdudlaşmır. Onun əsas ideyası texnologiyaların gündəlik həyata inteqrasiya olunmasıdır.\nTexnologiyaların inkişafı ilə birlikdə həmçinin onların boşluqları və hack olunma üsulları da inkişaf edir. Biznes qoşulmuş şəbəkədən istifadə etdiyi müddətcə kibertəhlükəsizlik üzrə tələblər həmişə aktual olaraq qalacaq. Artıq geridə qalmış 2017-ci ildə baş vermiş kiberhücumlar nəticəsində bu sahənin vacibliyi bir daha sübut olunmuşdu.


Okeanda Səhra BAŞ SƏHİFƏ GÜNDƏM SİYASƏT SOSİAL ÖLKƏ TƏHSİL SƏHİYYƏ DÜNYA MÜSAHİBƏ REKLAM TƏKLİFİ DİGƏR İQTİSADİYYAT BÖLGƏLƏR MƏDƏNİYYƏT MÜNASİBƏT MƏQALƏ MEDİA CƏMİYYƏT BEYNƏLXALQ HƏRBİ TEXNOLOGİYA HADİSƏ TƏDBİRLƏR İDMAN İSLAM YAZARLAR MARAQLI ARAŞDIRMA REPORTAJ ƏDƏBİYYAT QADIN DÜNYASI KULİNARİYA Prezident İlham Əliyev mühüm sərəncam imzaladı Bu toyuqlar təhlükəlidir? - Gömrük rəsmi sənədlər yaydı Azərbaycanda bu gün ikinci zəlzələ baş verdi Təqaüdçülər üçün ən yaxşı ölkələr - Siyahı 2014-11-04 11:48 Okeanda Səhra Mətləbə keçməzdən əvvəl bizim bəzi mollalarımızın\nbir- iki kəlmə danışmaq istəyirəm. Bizim bəzi\nmollalar var ki,\nhəqiqətən çox mənfəətli insanlardı. Söhbət müsəlman\nmollalardan gedir. İndi soruşacaqsız ki,məgər\nmüsəlmanımı olur? Buna cavab verim. Deməli bəzi kənd\nqəsəbələr var ki,onlarda elmə və müasirliyə çağıran\nqeyri-müsəlman mollalar adlandırırlar. Bəli,bizim\naxundlar Allahın möcüzələrini o qədər səlis və dəqiq\nsöyləyərlər ki,adamda şək-şübhə qoymazlar.\nNə isə keçək mətləbə. Bir gün məscidə gedib digər\nmoizəyə qulaq asırdım. Bizim axund başladı Allahı həmd-\nsənadan sonra yenə Allahın insanda şübhə yeri\nmöcüzələrinə. Başladı ki,Allah dünyanı bir dəqiqəyə\nyaradıb Adəmi əliylə yaradıb ona seht əta elədi,sonra\nbir sehrkar gətirdi,o əliylə hər şeyi dəyişdi,İmam\ndedi ki,bir yaşında olarkən barmağıyla əjdahanı\nsair ki,bunların heç birinə inanmamaq çətin məsələdi.\nbir-iki möcüzə də dedi,gəldi mənim sizlərə demək\nmövzunun üstünə. Əvvəl Allahın okean yaratma qüdrətindən\ndanışdı ki,mən də maraqla qulaq asırdım. Və birdən\n- Allahın elə möcüzələri var ki,onlar ağlabatan\ndeyillər və bu\nmöcüzələrdən biri də odur ki,Allah-Təala okeanın\nsəhra yaradıb ki,ondan cəhənnəmin istiliyi gələ.\nElə ki,bunu dedi,Allahın xofu düşdü hamının canına.\neşidəndə əvvəl bir-iki dəqiqə mat-mat baxdım\ndözməyib bərkdən güldüm.\nMəlum məsələdir ki,okean hər tərəfi su ilə dolu yerə\ndeyirlər,səhra isə əksinə,hər tərəfi quru torpaq\nolan yerə. Və\nAllah ki,bir hər tərəfi su olan okeanda səhra\nNəysə,başımı ki qaldırdım, gördüm məndən başqa hamı\nağlayır. Dedim yəqin həqiqətən belə şey var\nMən də başladım açığı,bu camaatın belə axmaq sözə\ninandığına ağlamağa. Zırhazır bütün məscid ağladıq.\nçıxıb ha kimdən soruşdum,dedi boş-boş danışma\nDeyirəm,o gündən məscidə getməyi tərk etdim,amma hələ\nyadıma salanda əvvəl mollanın mübarək sözlərinə\ngülürəm,sonra o camaatı gözümün qarşısına gətirəndə\nƏstəğfirullah ay millət,Allah hər şeyə qadirdir.\nMolla ki, deyir\nokeanda səhra var,deməli var. Allah günahlarımızı\nDigər Xəbərlər Hüseyn Cavidi sevib islam və hicabla düşmənçilik edənlərə ithafən... Həyatımızda baş verən qaçılmaz hallarla necə mübarizə aparaq? - Psixoloq məsləhəti “Aprel müharibəsi” və Qarabağ münaqişəsinin həlli ilə bağlı perspektivlər Ordumuz döyüş meydanında erməni əsgərinə Azərbaycan dili dərsi keçdi Azərbaycan Milli Elmlər Akademiyası – 70 il “Azisin Bakı konsertindəki xanımlara “facebook”da salam yazsan..." Uşaqlıq illəri... Adı Nəfəs idi… Qədr gecələrində Allahdan nə istəyək? Pomidor çığırtması Bu yazı rüşvət sözü eşidəndə üzü gülənlər üçündür Millətin kəndli balaları ÖLKƏ


Ərəbistanın daha bir hərbi hissəsi yəmənlilərin nəzarəti altına keçdi\nƏrəbistanın daha bir hərbi hissəsi yəmənlilərin nəzarəti altına keçdi\nYəmən/ FaktXəbər-in Əl-Məsirə televiziya kanalına istinadən verdiyi məlumata görə, Yəmən ordusu və xalq qüvvələri Ərəbistanın sərhəd qüvvələrinin geri çəkilməsi və öz mövqelərini tərk etmələrindən sonra Ərəbistanın cənub-qərbində Yəmənin Sədə vilayəti ilə sərhəd məntəqədə olan Cazan məntəqəsindəki Tuyluq hərbi hissəsini ələ keçiriblər.\nQeyd edək ki, Rədif və Məcabın ardınca bu yəmənlilərin nəzarəti altına keçən üçüncü hərbi hissədir.\nYeri gəlmişkən, Həds informasiya kanalı bildirir ki, Ərəbistan qırıcıları dünən də Yəmənin Məaşiq məntəqəsi və Ədən hava limanını, həmçinin Kriter, Məla və Təvahi məntəqələrini bombalayıblar. Bundan başqa, Həccə vilayətində Bəkil əl-Mir kəndinə olan hücumları zamanı 40 nəfər həlak olub, onlarla insan yaralanıb. Yəmənin Sədə vilayəti də dünən 20 dəfədən çox Ərəbistan qırıcılarının hücumlarına məruz qalıb.\nYəmənin Səhiyyə Nazirliyinin sözçüsü Təmim əl-Şaminin bəyanına görə, ötən sutka ərzində Ərəbistanın Yəmənin müxtəlif məntəqələrinə olan hücumları zamanı azı 96 dinc sakin həyatını itirib, 300 nəfər isə yaralanıb.\nSəud rejimi 26 mart 2015-ci il tarixindən Yəmənə qarşı havadan, dənizdən və qurudan təcavüzlərə başlayıb. İndiyə kimi körpələr və qadınlar da daxil olmaqla minlərlə dinc sakin bu hücumlar nəticəsində qətliam edilib.\nMəqalədə : Ərəbistanın daha bir hərbi hissəsi yəmənlilərin nəzarəti altına keçdi


Damla icra başçısının müavini ilə sevgilidir- » AFN.az - Xəbər Portalı\n12:55 / 15.02.2019 1 316\nAzərbaycanın tanınan müğənnilərinin özəl həyatı vaxtaşırı gündəmə gəlir. İctimai maraq müğənnilərin yaradıcılığından çox, onların şəxsi həyatına yönəlir.\nƏslində bütün dünyada media siyasətçilərdən, ədəbiyyatçılardan və digər peşə sahiblərdən daha çox müğənnilərin, eləcə də aktyorların barəsində xəbərlər yaymağa çalışır. Çünki bu xəbərlər daha tirajlı olur.\nAzərbaycanda aktyorlardan da ən çox müğənnilər haqda xəbərlərə maraq var. Əsasən də qadın müğənnilərə. Onların sənəti, yaradıcılığı kimsəni maraqlandırmaz. Allah tərəfi, dərin sənət nümunəsi ortaya qoyan da yoxdu, onlardan bunu tələb edən də. “Rakkada-çıkkada” mahnılarla millətin sevimlisinə çevrilmək mümkündüsə, özlərini niyə çətinə salıb, vaxtlarını, enerjilərini, paralarına boşuna xərcləsinlər?!\nSon vaxtlar bəzi qadın müğənnilərin sponsorları haqda da maraqlı və ziddiyyətli məlumatlar yayılır. Bu məsələdə müğənni Damlayla Şəbnəm Tovuzlu öndə gedir yazsaq, yəqin ki yanılmarıq.\nDamlaya maddi dəstək verən şəxs Azərbaycanın qərb rayonlarından birinin icra strukturunda yüksək vəzifə tutur. Onun sabiq nazirlərdən birinin xalası nəvəsi olduğu haqda məlumatlar var. Mənbəmiz həmin məmurun adını deyib, fotosunu yollayıb. Amma bəzi etik səbəblərdən Damlanın sponsor-sevgilisinin adını hələlik yazmağı məqsədə uyğun bilmirik. Mənbə bildirir ki, həmin məmur çox zəngindir. Onun bölgələrdə, paytaxt Bakıda və xarici ölkələrdəki mal varlığı haqda da bəzi bilgilər əldə etmişik. Mənbənin iddiasına görə, adam o qədər zəngindir ki, 15-20 müğənni saxlamaq imkanlarına malikdir. Onun adı yerli mətbuatda demək olar ki, indiyədək hallanmayıb.\nDamlanın sevgilisi iddia edilən şəxs\nQaynağımızın iddiasına görə, bu məmur adının hallana biləcəyindən çox ehtiyat edir. Ona görə də iz azdırmaq üçün Damlanın yanına Şəbnəmi də qoşaraq, onların sevgililərinin başqa adam(lar) olduğu haqda mediada yalan məlumat yaydırır. Və yalan xəbər sosial şəbəkələrə də ayaq açıb. Bu qadın müğənnilər də sanki bilincli şəkildə heç bir təkzib vermirlər. Çünki “sponsor” müəllim belə tələb edir.\nAmma cidanı çuvalda, sevgilini gizlində saxlamaq olmaz, necə deyərlər. Xüsusilə də müasir dünyada xəbər gizlətmək mümkünsüz işdi.\nYeri gəlmişkən, özünə Tovuzlu ləqəbi götürmüş Şəbnəmin əslində Cəlilabaddan olduğu deyilir. Müğənninin yaxınlarının musavat.com-a bildirdiyinə görə, onun atası Cəlilabad rayonundan, anası Tovuzun Qovlar qəsəbəsindəndir. Atası bunları tərk edib getdikdən sonra, anası yenidən Tovuza qayıdıb və başqa biriylə ailə qurduğu üçün Şəbnəm xalasının himayəsində böyüyüb.\nAygün Kazımova Rəqsanəni yıxdı-sürüdü-\nSamira ekiz bacıların cavabını belə verdi\nNazirlikdən müğənnilərə xəbərdarlıq: “Toyları nəzarətə götürə bilərik”\nMüğənnilər qiyməti qaldıracaq-vergiyə görə


Qubad İbadoğlu: “Azərbaycanda Qarabağ məqsədli şəkildə unutdurulur” Demokrat.az\nQubad İbadoğlu: “Azərbaycanda Qarabağ məqsədli şəkildə unutdurulur”\n“Qarabağın başının üzərində yenidən qara buludlar dolaşır”.\nBunu Azərbaycan Demokratik və Rifah (ADR) Hərəkatının sədri Qubad İbadoğlu deyib.\nQ.İbadoğlu xatırladıb ki, noyabrın 30-da Ermənistanın baş naziri Nikol Paşinyan yenidən Azərbaycanın işğal altındakı Dağlıq Qarabağa gələrək bir sıra hərbi hissələrə gedərək, hərbi xidmətin gedişi və mövcud vəziyyətlə tanış olub: “Paşinyan və Saakyanı Ermənistan Silahlı Qüvvələrinin Baş Qərargah rəisi Artak Davtyan və qondarma "DQR-in müdafiə naziri" Karen Abramyan müşayiət ediblər. Təmas mövqelərində Nikol Paşinyan və Bako Saakyana cəbhədəki vəziyyət, postlarda yaradılan mühəndis və texniki təchizat sahəsində görülən işlər barədə məlumat veriblər. Azərbaycana meydan oxuyan Paşinyanın demək olar ki, hər ay sərbəst şəkildə Dağlıq Qarabağa gələrək, orda sərsəm bəyanatlar verməklə, Azərbaycanın ünvanına hədyanlarla yağdırmaqla işğal mövzusunu ölkəsinin ictimai diqqətində saxlayır. Azərbaycanda isə Qarabağ məqsədli şəkildə unutdurulur”.\nO qeyd edib ki, dekabrın 2-də dəfələrlə ermənipərəst mövqe sərgiləyən Rusiyanın Xarici İşlər naziri Sergey Lavrov da Bakıya səfər edir: “Azərbaycan hakimiyyəti də belələrini yüksək səviyyədə qəbul edir və yola salır”. (Pravda.az)\n1 Dekabr 2019, 12:38


Türkiyə ordusu Suriyada atəşə tutulub - XALQQAZETI.COM\nSuriyanın İdlib əyalətində Türkiyə ordusunun zirehli texnikadan ibarət konvoy atəşə tutulub.\nKonvoy bir postdan digərinə hərəkət edərkən hücuma məruz qalıb. İtki olmaması üçün konvoy hərəkəti dayandırıb.\nAtəşin Suriya ordusu tərəfindən açıldığı deyilir. Türkiyə ordu rəhbərliyi bölgəyə dronlar göndərib.\nQeyd edək ki, bu gün Türkiyə ordusu Suriya sərhədini keçərək Xan-Şeyhun şəhərinə tərəf hərəkətə başlamışdı.\n19 2019 16:35 - XƏBƏRLƏR


Azərbaycanlı fəal Hamid Yeganepur Polis İdarəsinə çağırılaraq sorğu-suala tutulub – Muğanda\nGünAz TV: Azərbaycanlı milli-mədəni fəal mühəndis Hamid Yagenepur Marağa Şəhər Polis İdarəsinin təhlükəsizlik bölümünə çağırılıb.\nMəlumata görə, fəal idarəyə müraciət etdikdən sonra bir neçə saat sorğu-suala tutulub.\nAzərbaycanlı mədəni fəallardan olan Hamid Yeganepur yazıçıdır. Bəzi mənbələr onun son vaxtlar qələmə aldığı məqalələrlə bağlı Polis İdarəsinə çağırıldığını bildirir.\nFəalın məqalələrindən biri İrandakı ağır iqtisadi vəziyyətlə bağlıdır, digər məqaləsi isə “Ana dilim mənim qırmızı xəttimdir” adlanır. Bu məqalə İranın təhsil naziri Məhəmməd Bəthayinin qeyri-fars dillərinə qarşı irqçi açıqlamasına cavab olaraq yazılıb. Məqalədə nazirin açıqlaması kəskin pislənilib və ölkə konstitusiyasına uyğun olaraq türk dilinin tədris olunması tələb olunub.\nMühəndis Hamid Yeganepur Marağa şəhərində bizneslə məşğul olur, o şəhər üzrə biznesmən hüquqları müdafiəçilərindən biridir. Azərbaycanlı fəal bundan əvvəl imzatoplama kampaniyası keçirərək vergilərin məntiqsiz artırılmasına etiraz bildirmişdir.\nMuğanda azərbaycanlı milli-mədəni fəal Hamid Yeganepur sorğu-suala Polis İdarəsinin təhlükəsizlik bölümünə yazıçı məqalə ana dili


UEFA Çempionlar Liqası: Bu gün qrup mərhələsinin V turuna start veriləcək - AZƏRTAC – Azərbaycan Dövlət İnformasiya Agentliyi\nDekabrın 1-də UEFA Çempionlar Liqasının qrup mərhələsinin V turuna start veriləcək.\nAZƏRTAC xəbər verir ki, turun ilk oyun günündə A, B, C və D qruplarında yer alan komandalar qarşılaşacaqlar.\nA qrupunda səkkizdəbir finala vəsiqəni ötən tur təmin etmiş turnirin sonuncu qalibi – “Bavariya” klubu Madriddə “Atletiko” ilə qarşılaşacaq. Digər matçda Rusiyanın “Lokomotiv” komandası Avstriyanın “Zalsburq” klubunu qəbul edəcək. Madrid klubu qələbə qazanacağı təqdirdə Moskvadakı matçın nəticəsindən asılı olaraq pley-offa yüksələ bilər. Bunun üçün “Lokomotiv” xal itirməlidir.\nB qrupunda “Real Madrid” Ukraynada “Şaxtyor” ilə üz-üzə gələcək. “Kral klubu” çətin səfər matçında rəqibini məğlub edə bilsə qrupdan çıxmağı təmin edəcək. Qrupun digər oyununda Almaniyanın “Borussiya” (Mönhenqladbax) klubu evdə İtaliyanın “İnter” komandası ilə qarşılaşacaq. Səkkizdəbir finala vəsiqə üçün Mönhenqladbax təmsilçisinə 1 xal da kifayət edə bilər. Bunun üçün “Real Madrid” komandası Ukraynada uduzmamalıdır.\nC qrupunda İngiltərənin “Mançester Siti” komandasından sonra Portuqaliyanın “Portu” klubu da mərhələ adlaya bilər. “Əjdahalar” bu tur evdə “şəhərlilər”dən xal almağı bacararsa, digər matçın nəticəsindən asılı olmayaraq qrupdan çıxacaq.\nD qrupunda İngiltərənin “Liverpul” klubu Niderlandın “Ayaks” komandasını qəbul edəcək. Mersisaydlılar qələbə sayəsində səkkizdəbir finala yüksələ bilərlər. Qrupun digər oyununda Danimarkanın “Midtyulland” komandası İtaliyanın “Atalanta” klubu ilə qarşılaşacaq.\nAZERTAG.AZ :UEFA Çempionlar Liqası: Bu gün qrup mərhələsinin V turuna start veriləcək


“Əməliyyatı dayandırmadıq, ara verdik’ - Çavuşoğlu\nXəbər 17/10/2019 23:07\n“Əməliyyatı dayandırmadıq, ara verdik’ – Çavuşoğlu\n“Suriya ərazisində “Barış bulağı” əməliyyatı 120 saatlıq müvəqqəti olaraq dayandırılacaq, terrorçular tamamilə ərazidən çəkilərsə, o zaman Fəratın şərqində tamamilə atəşkəs olacaq və bu halda mövcud sanksiyalar da aradan qaldırılacaq”.\nTürkiyənin xarici işlər naziri Mövlud Çavuşoğlu bu fikirləri ABŞ-dan gələn heyətlə görüşdən sonra tərəflərin verdiyi qərarları açıqlayarkən bildirib.\nNazir deyib ki, Suriya ərazisində təhlükəsiz bölgə yaradılması ilə bağlı ABŞ-la razılaşma əldə olunub, amma 440 kilometr ərazidə bu bölgənin qurulması üçün oktyabrın 22-də Soçidə Vladimir Putinlə Rəcəb Tayyib Ərdoğan arasında bu məsələ danışılacaq.\n“Əsas məqsəd Fəratın qərbindən İraq sərhədinədək olan ərazidə heç bir terrorçunun qalmamasıdır və biz bu məqsədimizə nail olacağıq. Bu bölgədən ABŞ hərbçiləri çəkiləcək və şərtlərimiz daxilində terrorçular bütün silah-sursatlarını ərazidə qoyub getməlidir. Bu halda biz atəşkəs elan edəcəyik”, – deyə Çavuşoğlu vurğulayıb.\nAçar sözlər:Suriya, Türkiyə


Nardaranlı gənclər azərbaycançılıq və vətənpərvərlik ruhunda yetişdirilməlidirlər - 9 December 2015 - Gənc Vətənpərvərlər Birliyi\nAna səhifə » 2015 » Dekabr » 9 » Nardaranlı gənclər azərbaycançılıq və vətənpərvərlik ruhunda yetişdirilməlidirlər\nNardaranlı gənclər azərbaycançılıq və vətənpərvərlik ruhunda yetişdirilməlidirlər\n08.12.2015 11:25 | Oxunma sayı: 228\nAzərbaycanda ictimai-siyasi sabitliyi pozmaqda maraqlı olan qüvvələrin ölkəmiz haqqında beynəlxalq aləmdə mənfi rəy yaratmaq cəhdləri həmişəki kimi yenə iflasa uğradı.\nBu vaxta qədər müxtəlif qərəzli beynəlxalq təşkilatlara böhtan və iftiralarla dolu hesabatlar hazırlatdırıb respublikamızın getdikcə artan nüfuzuna xələl gətirmək istəyən qüvvələr bu dəfə öz çirkin niyyətlərini din pərdəsi altında həyata keçirmək istədilər. Lakin bu dəfə də xəbis niyyətləri baş tutmadı. Təəssüf ki, belə xəyanətkarların əlaltısına çevirilən bir qrup tüfeyli və üzüdönük insan terror aktına da əl atdı.\nBakının Nardaran kəndində baş vermiş bu xoşagəlməz hadisə zamanı asayiş keşikçilərinə odlu silahla 2 polis əməkdaşının qətlə yetirilməsi cəmiyyətin bütün üzvlərini hiddətləndirmişdir.Bu hadisə bir daha təsdiqlədi ki, həm dövlət, həm də cəmiyyət olaraq, Nardaranda baş vermiş faciəli hadisə ilə əlaqədar daha qəti addımlar atmağa ehtiyac var. Çünki bu, dövlətçiliyimizə, müstəqilliymizə, ictimai-siyasi sabitliyə və inkişafımıza təhdiddir.\nBiz dəfələrlə bəyanat verərək bildirmişik ki, gedib Suriyada və başqa ölkələrdə vuruşaraq və yaxud Azərbaycanda oturub başqa dövlətlərin sifarişlərini yerinə yetirərək həlak olmaq şəhidlik deyil. Biz bunu şərəfsiz ölüm hesab edirik. Şəhidlik əlçatmaz bir zirvədir. Bu zirvəyə hər adam yüksələ bilməz. Yalnız Vətən, xalq, ərazimizin bütövlüyü, dövətçiliyimizin, müstəqilliyimizin müdafiəsi uğrunda canını qurban verənlər şəhidlik zirvəsinə yüksəlirlər. Din pərdəsi altında terrorçuluq edənlərə isə “şəhid” adı verənlər şəhidlərimizin ruhunu təhqir etmiş olurlar.\nNardaranda bir qrup gənci, eləcə də republikamızın müxtəlif regionlarından olan zəif iradəli soydaşlarımızı aldadaraq, bu kəndə gətirib dövlətçiliyə qarşı silahlı mübarizəyə hazırlayanlar elə ermənilərlə eyni əqidədə, eyni məsləkdə olanlardır. Çünki ermənilərin də əsas məqsədi Azərbaycanda iğtişaşlar törətmək, müxtəlif vasitələrlə sabitliyi pozmaq və qarşıdurma yaratmaqdır. Biz belə hallarla Nardaranda baş verən hadisələr zamanı qarşılaşdıq.\nGörünür, bu təxribatlara əl atanlar, xarici düşmənlərimizin sifarişlərini yerinə yetirənlər unudurlar ki, Azərbaycan dünyəvi, hüquqi dövlətdir. Bu dövlətin özünəməxsus konstitutusion quruluşu və qanunları var. Amma görünən odur ki, Nardaranda özlərini söz sahibi hesab edənlər bunu qəbul etmək istəmir və öz təsirlərinə saldıqları insanlara, xüsusilə gənclərə məhz bu düşüncəni aşılayırlar. Ancaq unudurlar ki, seçdikləri bu iyrənc yol artıq dövlətçilik əleyhinə terrordur və bunu hər hansı dini heysiyyatın gətirdiyi ərköyünlüklə pərdələmək olmaz.\nAzərbaycanın dünyəvi və hüquqi bir dövlət olması artıq beynəlxalq aləmdə də etiraf olunur. Ölkəmizdə İslam dininə dövlət səviyyəsində verilən dəyərlər müsəlman dünyasında yüksək qiymətləndirilir. Belə bir məqamda Nardaranda bir qrup azğınlaşmış şəxsin başı üzərinə başqa bir ölkənin bayrağını qaldırmasına, müxtəlif şüarlar yazılmış lövhələr asmalarına heç bir mənəvi haqqı yoxdur. Çünki onlar Azərbaycanın havasını udur, suyunu içir və çörəyini yeyirlər. Özlərini dindar hesab edən belələri ən azı bu müqəddəs nemətləri qiymətləndirməyi dərk etməliydilər. Bu dövlətin imtiyazlarından ərköyüncəsinə yararlanıb, başqa bir dövlətin bayrağını başı üzərinə qaldırmaq nankorluq və satqınlıqdır. Uzun illərdir ki, bu kəndin sakinləri dövlətin Konstitusiya quruluşunu, qanunlarını, ictimai həyat normalarını inkar etməklə özünəməxsus üsul-idarə modeli tətbiq ediblər.\nGah siyasi məhbus məsələsi, gah kommunal problem, gah da süni yaradılmış hicab iddiası ilə ölkədə qarşıdurma yaratmaq istəyənlər Azərbaycana təzyiq etmək və ölkəmizin getdikcə artan nüfuzuna zərbə vurmaq niyyətində olan xarici qüvvələrin əlində bir alətə çevrildiyini sanki görmürlər.\nDin pərdəsi altında yaradılmış qondarma “Müsəlman birliyi” adlı qruplaşmanın əsas məqsədi ölkədə ictimai-siyasi sabitliyi pozmaq, təxribatlar, kütləvi iğtişaşlar, terror aktları törətmək idi. Ancaq bu çirkin niyyətlərinə nail ola bilmədilər. Dövlətçiliyin keşiyində həmişə ayıq-sayıq dayanan hüquq-mühafizə orqanlarının əməkdaşları bu dəfə də terrorçuların xəbis niyyətlərini ürəklərində qoydu.\nGənc Vətənpərvərlər Birliyi nardaranlı gənclərə müraciət edərək, onların diqqətinə çatdırır ki, Vətən anadır! Vətən torpağını qorumaqdan şərəfli iş yoxdur. Ölkəmizin inkişafını gözü götürməyənlərin yalan vədlərinə aldanmayın. Gəlin, doğma Azərbaycanımızın ərazi bütövlüyünün, dövlətçiliyimizin və müstəqilliyimizin qorunması ilə fəxr edək, qürur duyaq və bu amal uğrunda çalışacaq!\nGənc Vətənpərvərlər Birliyinin sədri\nBaxışlar: 336 | Əlavə etdi: Aliyev | Reytinq: 0.0/0


Könül Nurullayeva Nizami rayon sakinləri ilə görüş keçirib - FOTO - Editor.az\n18.09.2020 - 01:29\nKönül Nurullayeva Nizami rayon sakinləri ilə görüş keçirib – FOTO\netdirir. Uzun müddətdir ki, ölkədə karantin rejimi səbəbindən insanlarla canlı təmas qurmaq imkanı olmadığından görüşlər onlayn formada keçirilirdi. Lakin sakinlərin canlı ünsiyyətə ehtiyacını nəzərə alaraq, karantin qaydaları çərçivəsində ənənəvi görüşlərin təşkilinə başlanılıb.\nBelə ki, Nizami rayonu Q.Qarayev 54, 58, 69, 77, 79, 83, Rüstəmov 43, 47, 62, 66, 68, 70, 76, E.Süleymanov 133, 135, Şərifli 102, 104a, 104b, Nəsimi 16-20 ünvanlarında sakinlərlə görüş təşkil olunub. Bu görüşlər nəticəsində insanların problemləri ilə yaxından tanış olmaq imkanı yaranıb. Görüş zamanı aydın olub ki, adıçəkilən ünvanlarda əsasən məhəllələrin abadlaşdırılması, işıqlandırılması, su sayğaclarının quraşdırılması, məşğulluq məsələləri, blokların təmiri, liftlərin yenilənməsi və ya təmiri, quru ağacların budanması və s. həllini gözləyən məsələlər sırasındadır. Sakinlərin qaldırdığı bütün məsələlərin qısa zamanda həll olunması məqsədilə artıq aidiyyəti qurumlara müraciətlər də təqdim olunub.\nGörüş zamanı millət vəkili Könül Nurullayeva bildirib ki, sakinlərlə görüş, xüsusilə də canlı ünsiyyət olduqca vacibdir. “Sizin fikirləriniz və ümumiyyətlə, ictimai fikir bizim üçün çox əhəmiyyətlidir. Sizin hər zaman yanınızda olmağı və sizə dəstək olmağı özümə borc bilirəm”, – K.Nurullayeva qeyd edib.\n26.10.2020 - 14:253040\n26.10.2020 - 18:281563\n26.10.2020 - 11:43645\n26.10.2020 - 17:42375\n26.10.2020 - 09:43341\n22.10.2020 - 20:2612453\n25.10.2020 - 13:397938\n24.10.2020 - 07:295987\n25.10.2020 - 15:224809\n20.10.2020 - 23:344476\n05.10.2020 - 21:5719270\n18.10.2020 - 00:3116161\n05.10.2020 - 06:2412461\n15.10.2020 - 19:5011847


Türkmǝnistan prezidentinin Azǝrbaycana sǝfǝri | TRT Azerbaycan\nTürkmǝnistan prezidentinin Azǝrbaycana sǝfǝri\nTürkmǝnistan prezidenti Qurbanqulu Berdimǝhǝmmǝdov 2020-ci ilin 11 mart tarixindǝ Azǝrbaycanın paytaxtı Bakıya sǝfǝr edib. Qurbanqulu Berdimǝhǝmmǝdov Bakıda Azǝrbaycan prezidenti İlham Əliyev tǝrǝfindǝn rǝsmi mǝrasimlǝ qarşılanıb.Daha sonra prezidentlǝr arasında tǝkbǝtǝk görüş keçirilib. Görüşdǝn sonra iki ölkǝ arasında 17 müqavilǝ imzalanıb. Yeri gǝlmişkǝn qeyd edǝk ki, İlham Əliyevin 2018-ci ilin 21-22 noyabr tarixlǝri arasında Türkmǝnistana etdiyi sǝfǝr çǝrçivǝsindǝ iki ölkǝ arasında 21 müqavilǝ imzalanmışdı.\nAzǝrbaycan ilǝ Türkmǝnistan arasındakı münasibǝtlǝrin son illǝrdǝ inkişaf etdiyini deyǝ bilǝrik. Hǝr iki ölkǝ dǝ nǝqliyyat vǝ energetika sahǝlǝrindǝ böyük nailiyyǝtlǝrǝ imza atmaq istǝyir. Bu çǝrçivǝdǝ 2017-ci ilin may ayında ''Türkmǝnbaş'' vǝ ''Alat'' limanların açılışı olub. Rǝsmi Bakı vǝ Aşqabad bu sahədə intensiv əməkdaşlığı inkişaf etdirməyə müvəffəq olsalar Şərq ilə Qərbi birbirinə bağlaya bilərlər. Bu çərçivədə Afqanıstanı Türkmənistana, Azərbaycan və Gürcüstan üzərindən Türkiyəyə bağlayan ''Lapis Lazuri'' marşrutunun inkişaf etdirilməsi böyük əhəmiyyət kəsb edir. Bakı və Aşqabad arasında fəal nəqliyyat şəbəkəsinin qurulması Türkiyənin də faydasına olacaq. Hər üç dövlətin tranzit ölkə mövqeyini möhkəmləndirəcəyi aydındır. Azərbaycan ilə Türkmənistan keçən il Buxarestdə imzalanan Qara dəniz-Xəzər dənizi beynəlxalq nəqliyyat dəhlizinin inkişaf etdirilməsi üçün səylər göstərir. Dilə gətirilməsə də qapalı qapılar arxasında liderlərin Türkmənistan təbii qazını Qərbə nəql ediləsi məsələsini müzakirə etdikləri aydındır.\nXəzər dənizində inşa ediləcək təbii qaz boru kəməri Türkmənistanın təbii qaz bazarının şaxələndirilməsi baxımından əhəmiyyətlidir. Bu layihənin həyata keçirilməsi iki ölkə arasındakı münasibətləri inkişaf etdirəcək və ticarət həcmini artıracaqdır. İkitərəfli münasibətlərin inkişafına töhfə verəcək digər bir sahə də xalçaçılıqdır. Hər iki ölkənin bu sahədə ciddi təcrübəsi var.\nAzərbaycan indiyə qədər qonşu ölkələrlə uğurlu şəkildə yaratdığı üçtərəfli mexanizmini rəsmi Aşqabadla da yarada bilər. Bu çərçivədə yüksək səviyyəli Türkmənistan-Azərbaycan-Türkiyə görüşləri yenidən canlandırılmalıdır. Nazirlər səviyyəsindəki üçtərəfli görüşlər Rusiya, Qazaxıstan, Özbəkistan, Tacikistan, Əfqanıstan, Pakistan, Çin və İranla həyata keçirilə bilər. Bu üçtərəfli görüşlər ənənəvi hal alsa, rəsmi Aşqabad ilə Bakı arasındakı münasibətlər möhkəm təməl üzərində qurulacaqdır.\nTürkmənistan neytrallıq statusunu qoruyarkən bölgədəki ölkələrlə, xüsusən də qardaşları ilə əməkdaşlığı daha da inkişaf etdirməlidir. Əks təqdirdə, Türkmənistanın yüksək rifah səviyyəsinə malik ölkə olmasının çətin olacağını deyə bilərik. Bu səbəbdən Türkmənistanın Türk Respublikaları arasındakı inteqrasiya prosesində fəal iştirak etməsi məqsədəuyğun olar.\nEtiketlәr: #Türkmǝnistan prezidentinin Azǝrbaycana etdiyi sǝfǝr


Buzlaqlar əriyir, nəfəsimiz kəsilir - İqlim dəyişikliyinin fəsadları\n10:20 15-08-2019 | 23\nArktikada buzlaqların sürətlə əriməsi dünyanın gələcəyi üçün böyük təhlükə yaradır.\nmilletinsesi.info xəbər verir ki, Svaalbard və Qrenlandiya adalarını bir-birindən ayıran Fram boğazı buzlaqların “öldüyü” yerlərdən biridir.\nQlobal iqlim dəyişikliyi Arktikada buzlaqları normadan iki dəfə artıq isidir ki, bu da kütləvi şəkildə əriməyə gətirib çıxarır. Bu isə buzlaqların altında bir çox xoşagəlməz proses yaradır.\nElm adamları buzun altındakı proseslərin hansı təhlükələr yaradacağını dəqiq bilmək üçün daha çox məlumat əldə etmək istəyirlər. Fram Boğazı Arktika Rəsədxanasının məlumatlarına görə, 1990-cı ildən bu yana dəniz buzlarının qalınlığı üç metrdən iki metrə qədər azalıb.\nŞimali Karolina Vilminqton Universitetinin fiziki Till Vaqner deyir ki, Arktikanın bütün yerlərində buzlaqlar incəlib. Alimlərin qənaətinə görə, buzlaqlara daxil olan isti sular Qolfstrim isti cərəyanı vasitəsilə gəlir. Elm dünyası qeyd edir ki, bu hal Arktika, Cənubi Kanada və Mərkəzi Amerikada temperaturu yüksəldəcək, Avropanın şimal-qərb hissəsində isə əksinə, havalar soyuyacaq.\n“Bu isti sular Arktikaya daxil olduğu zaman buzlaqların altına düşür. Buzun altındakı təbəqə isə səthə yaxınlaşaraq buzları altdan əridir”, - deyə T.Vaqner bildirir.\nDərin qatlardakı buzlaqların tərkibi alimlərin əsas tədqiqat obyektlərindən biridir. Bioloji okeanoqraf Mattias Keyp bildirir ki, buz parçasının içərisində mikroskopik meşə mövcuddur.\n“Bura mikroskopik orqanizmlərin evidir”, - deyə M.Keyp əlavə edir.\nAlim deyir ki, bu orqanizmlər atmosferdən karbon-dioksidi özlərinə çəkərək, qlobal iqlim dəyişikliyinin azaldılmasında mühüm rol oynayır:\n“Bu, fotosintezdir, onlar oksigen ixrac edirlər. Bu, bizim aldığımız oksigendir”.\nBuzlaqlar təkcə Arktikada yox, Antarktikada da sürətlə ərimə təhlükəsi ilə üz-üzədir.\nTədqiqatçılar Antarktikada buzlaqların sürətlə əriyəcəyini bəyan edirlər. Qənaətə görə, Antarktikada buzlaqların əriməsi nəticəsində dəniz suyunun səviyyəsi 50 santimetr qala bilər. Son tədqiqatlarda göstərilir ki, 1990-cı illərlə müqayisədə Antarktidada buz itkisi beş dəfə artıb.\nBuz itkisi qitənin içərilərinə doğru irəliləyir və bəzi yerlərdə qalınlığı 100 metrdən də aşağı düşür. Qərbi Antarktikadakı “Thwaites” buzlağının gələcəkdə dəniz səviyyəsinin artması üçün çox böyük risk olduğu bildirilir. Təkcə bu buzlağın əriməsi nəticəsində dəniz suyunun səviyyəsi 50 santimetr qalxa bilər.\nMəlumatlara görə, dənizin dibindəki torpaq xətti geri çəkilir, bu isə qeyri-sabitliyin, buzların əriməsinin gözləniləndən çox olacağını deməyə əsas verir. Corciya Texnologiya İnstitutunun dosenti Aleks Robel hesab edir ki, temperaturun yüksəlməsinin qarşısı alınsa belə, yaxın 150 ildə buzlaqlar məhv olacaq.\nNASA-nın alimi Helen Seroussinin fikrincə, yaxın 200-600 ildə bu hadisə baş verə bilər:\n“Bu isə buz altındakı topoqrafiyadan asılıdır. Biz bu barədə ətraflı məlumata malik deyilik”.\nAparılan yeni araşdırmalara görə, hətta gələcək üçün nəzərdə tutulmuş orta temperaturun 2 selsiyə kimi qalxması belə dəhşətli fəsadlarla nəticələnəcək.\nStokholm Davamlılıq Mərkəzinin professoru Uil Steffen Yerin dağıdıcı iqlim dəyişikliyinə nəzarət etməyin mümkün olmadığı bir kritik nöqtəyə çatdığını söyləyib.\nMütəxəssislərin fikrincə, bu, Arktikada buzlaqların azalması və Amazon meşələrinin qırılması kimi “domino effekti” yarada bilər.\nDərc edilib 21-08-2019\nXırdalanda “Mercedes” kanalizasiya çuxuruna düşdü - FOTO\nObamanın basketbol gödəkçəsi 120 min dollara satıldı\nМедведь загрыз французского композитора\nUruqvay prezidentində bədxassəli şiş aşkarlandı\nG7 sammiti zaman polisə hücum hazırlamaqda şübhəli bilinənlər saxlanıldı\nDərc edilib 20-08-2019\nAktrisa dünyasını dəyişdi\nNatalya Oreyro rus fanatının məktubuna 17 il sonra cavab verdi - FOTO/VİDEO\nAna ilə oğlunu maşın vurdu\nPutini söyən jurnalist işdən çıxarıldı\nQuba 50 hektar taxıl sahəsi yandı


30 Noyabr 2016 11:33\n“Anam sağdır, amma Özbəkistanda hamıya onun oxşarını göstərirlər”.\nPublika.az xəbər verir ki, bunu Özbəkistanın keçmiş prezidenti İslam Kərimovun nəvəsi, Gülnarə Kərimovanın oğlu İslam Kərimov BBC-yə videomüsahibəsində deyib.\nMüsahibə noyabrın 27-də verilib, amma BBC-nin veb-saytında özbək dilinə tərcümə olunmaqla çərşənbə axşamı yerləşdirilib.\nKiçik Kərimov bildirib ki, sonuncu dəfə - noyabrın 15-də kiçik bacısı İmanla ünsiyyət saxlayıb. İman qardaşına bildirib ki, onların anası Gülnarə Kərimova sağdır. Noyabrın 15-dən sonra anasının vəziyyəti haqqında uşaqlarına heç nə məlum deyil.\nÖzbəkistanın mərhum prezidentinin böyük qızının ev dustaqlığında saxlanılmasının səbəblərinə gəlincə, İslam bunu “siyasi məsələ” adlandırıb. Gülnarə Kərimovanın qızı 18 yaşlı İman Daşkənddə başqa bir iqamətgahda olur. O, öz anası ilə ayda bir dəfə ünsiyyət saxlamaq imkanına malikdir. Kərimov anasının ölüm xəbərlərini şayiə, sosial şəbəkədə anası, onun uşaqları və qohumlarının adına yaradilan hesabları isə saxta adlandırıb.\nDaha əvvəl Özbəkistan Milli Təhlükəsizlik Xidmətinin adsız əməkdaşına istinadən bir sıra KİV-lər Gülnarə Kərimovanın noyabrın 5-də zəhərləndiyini və Daşkənd qəbiristanlıqlarından birində gizli şəkildə dəfn edildiyini iddia edib. Daha sonra kiçik Kərimov bildirib ki, informasiya həqiqətə uyğun deyil.


133 dövlət əmlakı hərraca çıxarılacaq\nƏmlak Məsələləri Dövlət Komitəsi tərəfindən mayın 23-də növbəti hərrac keçiriləcək. Komitədən verilən məlumata görə, hərraca ümumilikdə 133 dövlət əmlakı olmaqla 25 səhmdar cəmiyyəti, 23 kiçik dövlət müəssisə və obyekti, 74 istifadəsiz qeyri-yaşayış sahəsi və 11 nəqliyyat vasitəsi çıxarılacaq. Hərraca çıxarılan kiçik dövlət müəssisəsi və obyektinin əksəriyyəti altındakı torpaq sahəsi ilə birlikdə özəlləşdiriləcək. Həm torpaq sahəsinin, həm də tikilinin ayrıca qiymətləndirilməsi aparılıb. Torpaq sahəsi ilə birgə hərraca çıxarılan əmlaklar Bakı, Balakən, Zaqatala, Lənkəran, Tərtər, Şəmkir, Ağcabədi, Gəncə və digər rayonlarında yerləşir. Hərraca çıxarılan müəssisələr sırasında Balakən Əmlak Kompleksi, Zaqatala Barama Toxumu Zavodu, Sumqayıtda 22 saylı mağaza kimi iri dövlət əmlakları var.\nHərraca torpaq sahəsi ilə birgə çıxarılan kiçik dövlət müəssisələri sırasında ən yüksək ilkin satış qiyməti Balakən Əmlak Kompleksidir. 1 milyon 72 min manata təklif olunan müəssisənin torpaq sahəsi 37,602 kv.m.-dir. Bundan başqa Zaqatala Barama Toxumu Zavodu 425 min 625 manata, Sumqayıtda yerləşən 22 saylı mağaza 326, 786 manata, "Çinar" soyuducular zavodunun Şəmkir filialı 225 min manata hərraca çıxarılıb.\nHərracda özəlləşdirilməsi nəzərdə tutulan istifadəsiz qeyri-yaşayış sahələrindən 64-ü paytaxtda, qalanları isə Sumqayıtda, Daşkəsən, Şirvan, Mingəçevir və digər rayon və şəhərlərdə yerləşir. Ən yüksək ilkin satış qiyməti Paytaxın Nəsimi rayonunda yerləşən qeyri-yaşayış binasına təklif olunub. Belə ki, bu əmlak 110 min manat start qiyməti ilə hərraca çıxarılıb. Özəlləşdirilməyə açıq elan edilən belə əmlakların sahəsi 13 kv.m ilə 244 kv.m arasında dəyişir. Bu isə vətəndaşlada seçim imkanını artırır.\nHərracda özəlləşdiriləcək səhmdar cəmiyyətləri məişət, təmir-tikinti, sənaye, aqrar, nəqliyyat, inşaat, istehsal və s. sahələrə aiddir. Belə iri müəssisələr sırasında “Qax Taxıl”, “Boradigah Çay-2”, “Salyan Aqrotexservis”, “Yevlax Yük Avtonəqliyyat”, “Salyan broyler“ İsmayıllı Təmir Tikinti kimi səhmdar cəmiyyətlər var. Hərraca çıxarılan 11 nəqliyyat vasitəsinin qiyməti isə 900 manatla 28 min 800 manat arasında dəyişir. Özəlləşdirilən nəqliyyat vasitələrinin markaları da müxtəlifdir.


MTN generalı: “Elə qaçardım ki, izimi-tozumu da tapa bilməzdilər” – MƏHKƏMƏ » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nHakim Elbəyi Allahverdiyevin icraatında olan prosesdə zərərçəkmiş, iş adamı Maqsud Mahmudovun epizodu üzrə şahidlər ifadə verib. Aslan Qəhrəmanov deyib ki, kirvəsi M.Mahmudov MTN-ə çağırılıb şantaj və 120 min dollar tələb edildiyini deyib: "Mənim obyektimi tələsik 60 minə satdıq. Pulu götürüb Maqsudla MTN-ə gəldik. O, orada Azər Mehdiyevlə görüşdü. Mən maşında qaldığım üçün pulu kimə verdiyini görmədim. Azər tək deyildi. Amma Maqsud İlqar Əliyevin və Ayaz Gərayzadənin də adını çəkirdi”.\n"Salyan yolu prospektində torpaq almışdım. Bir gün gəlib gördüm ki, tikinti gedir. Maqus ora gəlib dedi ki, torpağı o alıb. Mənə torpağı Elşən və Nizaməddin satmışdı. Onlar Maqsudu kənara çəkib nəsə danışdılar, sonra dedilər həll edəcəyik. Amma bir nəticə olmadı, mən də MTN-ə şikayət yazdım”. M.Mahmudov deyib ki, bu şikayət əsasında ondan 120 min dollar alıblar.\nTəqsirləndirilən Azər Mehdiyev deyib ki, həmin vaxt Avropa Oyunları ilə bağlı "Atletlər kəndi”ndə qurulan əməliyyat qrupunun üzvü olub: "İyulun 2-də işə çıxanda mənə qovluq verib araşdırmağımı tapşırdılar. Maqsudu MTN-ə çağırıb ifadəsini aldım, sonra materialı rəhbərliyə göndərdim. Bu işin araşdırılmasında nazirin imzası var idi, buna görə də araşdırdım. Marik Şamilovun ərizəsi ilə bağlı qaranlıq məqamlar var, onları qapalı iclasda geniş danışacağam”.\nGeneral Elçin Quliyev də bu epizodla bağlı qapalı iclasda danışacağını deyib: "Bu məsələdə İlqar Əliyevin ifadələrinə istinad edirlər, amma həmin ifadələr ortada yoxdur. Mənə dedilər ki, həmin ifadə dövlət sirri təşkil edir. Buna görə də tanış olmaq üçün mənə vermədilər. Mən qapalı iclasda çox şeyləri danışacağam. Görəcəksiniz ki, necə əməliyyatçı olmuşam. MTN-dəki olaylardan sonra 2 ay işimdə qaldım, sonra başqa işə keçdim. Bundan sonra mənim və həyat yoldaşımın ölkədən çıxışına "STOP” qoyuldu. İki uşaq anası hara qaçacaqdı? Mən uzun müddət xüsusi xidmət orqanında işləmişəm. Özümdə günah hiss etsəydim, başqaları kimi qaçardım. Mənim kimi ölkədən qaçmağa imkanı olan ikinci bir adam olmayıb. Elə qaçardım ki, izimi-tozumu da tapa bilməzdilər. Maqsud Mahmudov özü də bilir ki, MTN-ə niyə çağırılıb. Ukrayna hadisələrinə görə çağırıldı və dindirildi.\nBundan sonra proses qapalı davam etdirilib. (qafqazinfo)


AMAF prezidenti Romaya gedir\nNoyabrın 28-də İtaliyanın paytaxtı Romada Beynəlxalq Kanoe Federasiyasının (İCF) XXXII Konqresi öz işinə başlayacaq. Apasport.az saytının məlumatına görə, iki gün davam edəcək toplantıda ölkəmizi Azərbaycan Milli Avarçəkmə Federasiyasının (AMAF) prezidenti Elçin Zeynalov təmsil edəcək.\nİclasda İCF prezidenti Ulrix Feldhoff, baş katib Simon Tulson, qurumun vitse-prezidentləri, qitələr üzrə assosiasiyaların təmsilçiləri, İşçi Qrup, komissiya rəhbərləri və digər sahələr üzrə məsul şəxslərin hesabatları dinləniləcək.\n2008-ci il Pekin Yay Olimpiya Oyunlarında kayak, kanoe və kayak-kanoe slalom növləri üzrə yarışların nəticələri təhlil olunacaq, 2009 – 2011-ci illərdə keçiriləcək dünya çempionatlarına hazırlıq haqda məruzələr ediləcək.\nİCF, qurumun vitse-prezidentləri İcraiyyə Komitəsi üzvlərinin, müxtəlif komissiyaların rəhbərlərinin seçkisi keçiriləcək.\nNəhayət, 2008 – 2010-cu illəri əhatə edən İCF İnkişaf Proqramının obyektləri və planları müəyyənləşəcək, qurumun bu müddət üçün yeni büdcəsi təsdiqlənəcək, növbəti Konqresin yeri və vaxtı açıqlanacaq.


Müdafiə naziri: Xalq torpaqların tezliklə azad olunmasını tələb edir\n14:49 15.07.2015 (Yenilənib 14:55 15.07.2015)\nMüdafiə naziri Zakir Həsənov Qazaxıstan generalına Ermənistan-Azərbaycan münaqişəsinin hazırkı vəziyyəti barədə məlumat verib.\nBAKI, 15 iyul-Sputnik. Ərazilərimiz hələ də işğal altında saxlanılır və səbri tükənmiş Azərbaycan xalqı torpaqlarmızın tezliklə azad olunmasını tələb edir.\nBu fikri Azərbaycanın müdafiə naziri, general-polkovnik Zakir Həsənov bu gün ölkəmizdə rəsmi səfərdə olan Qazaxıstan Respublikası Müdafiə nazirinin birinci müavini, Silahlı Qüvvələrin Baş Qərargah rəisi general-polkovnik Saken Jasuzakovla görüşündə bəyan edib.\nSputnik Müdafiə Nazirliyinin Mətbuat xidmətinə istinadən xəbər verir ki, görüşdə ölkələrimiz arasında ənənəvi dostluq və qardaşlıq əlaqələrindən məmnunluq ifadə olunub. Hərbi, hərbi-texniki, hərbi təhsil sahələrindəki əməkdaşlıq və qarşılıqlı etimadın güclənməsinə xidmət edən fəaliyyətlər, dövlətlərimizin regional təhlükəsizliyi məsələləri müzakirə edilib.\nZakir Həsənov Ermənistan-Azərbaycan, Dağlıq Qarabağ münaqişəsinin regiondakı sabitliyə təhlükə yaratdığını, problemin beynəlxalq hüququn normaları və prinsipləri çərçivəsində həllinə nail olunmasının vacibliyini diqqətə çatdırıb.\nQazaxıstanlı qonaq Azərbaycana səfərindən məmnunluğunu ifadə edib. O, Azərbaycanın Silahlı Qüvvələrinin, hərbi, müdafiə infrastrukturunun və sənayesinin yüksək səviyyədə inkişaf etdiyini vurğulayıb, bu təcrübədən istifadə edəcəyini deyib.\nSonra Azərbaycan-Qazaxıstan hərbi əlaqələrinə və qarşılıqlı maraq doğuran digər məsələlərə dair fikir mübadiləsi aparılıb.\nGörüşdə Qazaxıstan Respublikasının ölkəmizdəki hərbi attaşesi, polkovnik Almas Bazarbayev də iştirak edib.\nAzərbaycan-Ermənistan, Ermənistan-Azərbaycan, Zakir Həsənov, Saken Jasuzakov, Azərbaycan